text:
4.कथा 2.भारत रत्न
3. भारत रत्न
अपन मित्रकेँ हॉस्टलक सीढ़ीसँ नीचाँ उतरैत हुनकर चमचम करैत जुत्ताकेँ देखि ओकर निर्माता कंपनी,ब्राण्ड आऽ मूल्यक संबंधमे जिज्ञासा कएलहुँ। मुदा हमर जिज्ञासा शांत करबाक बदला ओऽ भाव-विह्वल भय गेलाह आऽ एकर क्रयक विस्तृत विवरण कहि सुनओलन्हि।
भेल ई जे दिल्लीक लाल किलाक पाछूमे रवि दिन भोरमे जे चोर बजार लगैत अछि, ताहिमे हमर मित्र अपन भाग्यक परीक्षणक हेतु पहुँचलाह। सभक मुँहसँ एहि बजारक इमपोर्टेड वस्तु सभक कम दाम पर भेटबाक गप्प सुनैत रहैत छलाह आऽ हीन भावनासँ ग्रस्त होइत छलाह, जे हुनका एहि बजारसँ सस्त आऽ नीक चीज किनबाक लूरि नहि छन्हि। हुनकर ओतय पहुँचबाक देरी छलन्हि आकि एक गोटे हुनकर आँखिसँ नुका कय किछु वस्तु राखय लागल आऽ देखिते-देखिते निपत्ता भय गेल। मित्र महानुभावक मोन ओम्हर गेलन्हि आऽ ओऽ ओकर पाछाँ धय लेलन्हि आऽ बड्ड मुश्किलसँ ओकरा ताकि लेलन्हि। जिज्ञासा कएल जे ओऽ की नुका रहल अछि।
“ ई अहाँक बुत्ताक बाहर अछि ”। चोर बजारक चोर महाराज बजलाह। “अहाँ कहूतँ ठीक जे की एहन अलभ्य अहाँक कोरमे अछि”। झाड़ि-पोछि कय विक्रेता महाराज एक जोड़ जुत्ता निकाललन्हि, मुदा ईहो संगहि कहि गेलाह, जे ओऽ कोनो पैघ गाड़ी बलाक बाटमे अछि, जे गाड़ीसँ उतरि एहि जुत्ताक सही परीक्षण करबामे समर्थ होयत आऽ सही दाम देत।
हमर मित्र बड्ड घिंघियेलथि तँ ओऽ चारिसय टाका दाम कहलकन्हि।
हमर मित्रक लगमे मात्र तीन सय साठि टाका छलन्हि, आऽ दोकानदारक बेर-बेर बुत्ताक बाहर होयबाक बात सत्त भय रहल छल। विक्रेता महाराज ई धरि पता लगा लेलन्हि, जे क्रेता महाराजक लगमे मात्र तीन सय साठि टाका छन्हि आऽ दस टाका तँ ई सरकारी डी.टी.सी. बसक किरायाक हेतु रखबे करताह। से मुँह लटकओने स्टुडेंटक मजबूरीकेँ ध्यानमे रखैत ओऽ तीन सय पचास टाकामे, जे हुनकर मुताबिक मूरे-मूर छल, अपन कलेजासँ हटा कय हमर मित्रक करेज धरि पहुँचा देलन्हि।
आब आगाँ हमर मित्रक बखान सुनू।
“से जाहि दिनसँ ई जुत्ता आयल, एकरामे पानि नहि लागय देलियैक। कतओ पानि देखीतँ पैरके सरा देल आऽ एहि जुत्ताकेँ हाथमे उठा लैत छलहुँ। चारिये दिनतँ भेल रहय, एक दिन सीढ़ीसँ उतरैत रही, पूरा सोल करेज जेकाँ, बाहर आँखिक सोझाँ आबि गेल। मित्र की कहू? क्यो जे एहि जुत्ताक बड़ाइ करैत अछि, तँ कोढ़ फाटय लगैत अछि। कोनहुना सिया-फड़ा कय पाइ उपर कय रहल छी। बड्ड दाबी छल, जे मैथिल छी आऽ बुधियारीमे कोनो सानी नहि अछि। मुदा ई ठकान जे दिल्लीमे ठकेलहुँ, तँ आब तँ एतुक्का लोककेँ दण्डवते करैत रहबाक मोन करैत अछि। एहि लालकिलाक चोर-बजारक लोक सभतँ कतेको महोमहापाध्यायकेँ बुद्धिमे गरदामे मिला देतन्हि। अउ जी भारत-रत्न बँटैत छी, आऽ तखन एहि पर कंट्रोवर्सी करैत छी। असल भारत-रत्न सभतँ लालकिलाक पाँछाँमे अछि, से एक दू टा नहि वरन् मात्रा मे।
फेर बजैत रहल्लाह- “ आन सभतँ एहि घटनाकेँ लऽ कय किचकिचबैते रहैत अछि, कम सँ कम एहि घटनाक मोनतँ अहाँ नहि पारू यौ भजार”।
आब हमरातँ होय जे हँसी की नहि हँसी। फेर दिन बीतल आऽ प्रोग्रामे बनबैत रहि गेलहुँ अगिला रविकेँ चोर बजार आकि मीना बजारक दर्शन करब। मुदा पता लागल जे पुलिस एहि बजारकेँ बन्द कए देलक।
————-


c: text/html

text:
पटना । बसंत पंचमी कए पटना क ऐतिहासिक गाँधी मैदान मे महात्मा गाँधी क सबस ऊँच प्रतिमा क अनावरण कैल गेल । लगभग 70 फीट ऊँच (कान्स क मूर्ति समेत) एहि प्रतिमा मे बापू क दूनू दिस दूटा बचचा स्नेह क संग हुनका स लिपटल ढार अछि। बापू क इ प्रतिमा कए प्रसिद्ध मूर्तिकार पद्मश्री रामसुतार बनेलथि अछि । ज्ञात हुए जे दुनिया मे सबस बेसी प्रतिमा महात्मा गांधी क लागल अछि । गांधी क प्रतिमा क संग बिहार क संबंध सबस पुरान अछि। 1940 मे दरभंगा क महाराजा कामेश्वर सिंह महात्मा गांधी क पहिल प्रतिमा तैयार करबेने छलाह । ओ भारतक सबस उच्च व्यक्तित्व क प्रमिता दिल्ली क वायसराय निवास (राष्ट्रपति भवन) मे महारानी क पति कए उपहार स्वरूप देने छलाह । एकर बाद देश विदेश सब ठाम गांधी क अनेक रूप आ रंग क प्रतिमा स्थापित होइत रहल अछि, मुदा पटना क गांधी मैदान में गांधी क विशालतम प्रतिमा लगा बिहार अपन गांधी प्रेम कए एक बेर फेर देखार क देलक। मुख्यमंत्री नीतीश कुमार प्रतिमा क अनावरण करैत कहला जे दुनिया कए शांति क पाठ पढेनिहार देश क एहि महानतम नेता क प्रतिमा क निर्माण विशेष रूप स अगिला पीढी क लेल कराउल गेल अछि ताकि ओ गांधीजी क जीवन स प्रेरणा लैत रहे ।
बिहार क भवन निर्माण विभाग एहि प्रतिमा क निर्माण करेलक अछि। एहि स पहिने गांधी क सबस ऊंच 16 फुट क प्रतिमा दिल्ली मे संसद भवन परिसर मे लागल छल।
गांधी मैदान मे लागल प्रतिमा क चारू कात पट्टिका सब लागल अछि ।जाहि पर गांधी क नेतृत्व मे लड़ल गेल आजादी क लडा़ई क विवरण अछि।
एहि प्रतिमा क निर्माण रामसुतार फाइन आटर्स प्राइवेट लिमिटेड केलक अछि जे मूर्तिकार रामसुतार क कंपनी अछि। रामसुतार क पुत्र अनिल रामसुतार कहला जे सात करोड़ क लागत स एहि 40 फुट ऊँच प्रतिमा क निर्माण कैल गेल अछि । प्रतिमा कए 30 फुट ऊँच पेडस्टल क निर्माण मे लगभग 3 करोड़ क लागत आयल अछि।
अनिल रामसुतार कहला जे हुनक पिता क बनाउल गांधी क प्रतिमा एखन धरि कुल 120टा देश मे लागल अछि । ओ कहला जे इ मात्र विशालतम नहि अछि, बल्कि एकर स्वरूप सेहो ”बापू” क अछि। एकर निर्माण मे एक वर्ष स बेसी समय लागल अछि। ओ कहला जे गरीब क उत्थान कए संदेश दैत महात्मा गांधी क प्रसन्नचित भाव क प्रतिमा अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
गांधी मैदान मे लागल बापू क विशालतम प्रतिमा
पटना । बसंत पंचमी कए पटना क ऐतिहासिक गाँधी मैदान मे महात्मा गाँधी क सबस ऊँच प्रतिमा क अनावरण कैल गेल । लगभग 70 फीट ऊँच (कान्स क मूर्ति समेत) एहि प्रतिमा मे बापू क दूनू दिस दूटा बचचा स्नेह क संग हुनका स लिपटल ढार अछि। बापू क इ प्रतिमा कए प्रसिद्ध मूर्तिकार पद्मश्री रामसुतार बनेलथि अछि । ज्ञात हुए जे दुनिया मे सबस बेसी प्रतिमा महात्मा गांधी क लागल अछि । गांधी क प्रतिमा क संग बिहार क संबंध सबस पुरान अछि। 1940 मे दरभंगा क महाराजा कामेश्वर सिंह महात्मा गांधी क पहिल प्रतिमा तैयार करबेने छलाह । ओ भारतक सबस उच्च व्यक्तित्व क प्रमिता दिल्ली क वायसराय निवास (राष्ट्रपति भवन) मे महारानी क पति कए उपहार स्वरूप देने छलाह । एकर बाद देश विदेश सब ठाम गांधी क अनेक रूप आ रंग क प्रतिमा स्थापित होइत रहल अछि, मुदा पटना क गांधी मैदान में गांधी क विशालतम प्रतिमा लगा बिहार अपन गांधी प्रेम कए एक बेर फेर देखार क देलक। मुख्यमंत्री नीतीश कुमार प्रतिमा क अनावरण करैत कहला जे दुनिया कए शांति क पाठ पढेनिहार देश क एहि महानतम नेता क प्रतिमा क निर्माण विशेष रूप स अगिला पीढी क लेल कराउल गेल अछि ताकि ओ गांधीजी क जीवन स प्रेरणा लैत रहे ।

robotstxt: allowed

filter: keep


text:
पटना। आखिरकार बिहार सरकार ओ डेग उठा लेलक जेकर सब बाट ताकि रहल छल। उपमुख्यमंत्री सह वित्तमंत्री आखिरकार अपन चेतावनी कए कार्रवाई मे बदलि देलथि। बिहार सरकार 21टा राष्ट्रीय बैंक कए ब्लैकलिस्ट क देलक अछि। बिहार सरकार ग्राहक कए कर्ज नहि देबाक कारण 21टा राष्ट्रीय बैंक कए ब्लैकलिस्ट करबाक फैसला केलक अछि। एहन मे आब एहि 21टा राष्ट्रीय बैंक मे स बिहार सरकार अपन जमाराशि बाहर निकाली लेत संगहि एहि बैंक सब मे अपन खाता बंद करबाक फैसला केलक अछि। राज्य सरकार एहि बैंक सब स राज्य सरकार क सबटा खाता बंद करबाक आदेश द देलक अछि।
बिहार सरकार जाहि 21टा बैंक कए ब्लैकलिस्ट केलक अछि ओहि मे विजया बैंक, यूको बैंक, देना बैंक, यूनियन बैंक ऑफ इंडिया, आंध्रा बैंक, इंडियन बैंक, यूनाइटेड बैंक ऑफ इंडिया, ओरिएंटल बैंक ऑफ कॉमर्स, जम्मू एंड कश्मीर बैंक, इंडियन ओवरसीज बैंक, बैंक ऑफ महाराष्ट्र, पंजाब एंड सिंध बैंक आ स्टेट बैंक ऑफ बीकानेर एंड जयपुर सन सरकारी बैंक क नाम शामिल अछि।
हालांकि एसबीआई, पीएनबी आ केनरा बैंक कए लोन देबा क नीक रिकॉर्ड कए देखैत ब्लैकलिस्ट नहि कैल गेल अछि। ओतहि बिहार सरकार एक्सिस बैंक, आईसीआईसीआई बैंक, फेडरल बैंक, साउथ इंडियन बैंक, आईएनजी वैश्य बैंक आओर कोटक महिंद्रा बैंक सन प्राइवेट सेक्टर क पैघ बैंक कए सेहो ब्लैकलिस्ट क देल गेल अछि।
दरअसल बिहार सरकार कई साल स बैंक सब स लोन रेश्यो सुधारबाक आग्रह करैत छल। सरकार क कहब अछि जे इ बैंक स बिहार मे जेतबा टका जमा लैत अछि ओहि अनुपात मे बहुत कम कर्ज बांटी रहल अछि जाहि स बिहार राज्य क नव कारोबारी, किसान आ छोट छोट कारोबारी कए टका जरूरत पूरा नहि भ पाबि रहल अछि। बैंक सरकार क मांग कए नजरअंदाज करैत रहल अछि आ कर्ज देबा मे आनाकानी करैत रहल अछि। बैंक क एहि रवैश कए देखैत राज्य सरकार इ कार्रवाई केलक अछि। बिहार सरकारक एहि कार्रवाई स बैंक जगत मे हडकंप मचल अछि आ अधिकतर बैंक क उच्च अधिकारी बिहार सरकार कए मनेबा मे जुटि गेलाह अछि। उम्मीद कैल जा रहल अछि जे सरकार क एहि कार्रवाई क बाद बैंक बिहार मे कर्ज देबा लेल आब आनाकानी नहि करत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
मिथिलाक गामघर: upanyaas : hamaraa lag rahab:
शनिवार, 4 फ़रवरी 2012
उपन्यास हमारा लग रहब :२
मिथ्लाकगाम्घर : गामक पछ्बरिया -दक्शिन्बरिया लों पर , एक दम बाग्मतिक धार स सटल । तकर उत्तर में काची सरक आ सड़क के उत्तर स पसरल भुतहा बाढ़ । मुर्द्घत्ति में दुटा पिपरक गाछ आ एकता आमक बिशाल सुखायल गाछ छलैक ।जखन कखनो मुर्दा जराब लोक मुर्द्घती आबैत छलैक । आइ मुर्द्घती लग देने महिष लेने सरक पर जैतप्रणव सभ सब दिन सिहरी जैत छल ।झट महिसक सड़क स उत्तरी बाढ़ म तप लेत छल ।मुदा सरकक काट में बाढ़ स पहिने कल्लू चौधरीक बरका गाछी चलें - सूचा कलामी आमक । आजुक दिन अहि गाछी में मुनारा के भुत पटकी देने छलाई ।लूक्रा स चुरैल चुन -तमाकू मांगने छलैक ।भुट्टा के टी बाँही के खिहारने रहैक भूत , बान्हे पर बेहोश भ गेल छल ।रुद उगला पर चर्बाहा सभ उठा के गाम आन्ने छलैक आ घुरण मिश्र झार - फूक कैने छलथिन ।
मुदा मुर्द्घुत्ति में टी अड्डे छलैक - भूत - चुरैलक । घुरण मिश्र कहैत छलथिन सभके, जे आनाह्रिया राती में पीपर आ बराक गाछ पर भूत, जीं आसन जमौने रहित छैक आ निचा समसान में डैन - चूरानी सभ नंगते नाचैत छैक ।पेरक उनटा पंजा आ नाकियैत स्वर ।घुरण मिश्र ते महाष्ट्मिक राती सेहो समसान साधित छलाह , डैने - जोगिन बश में छलैन ।हुनके डरे गामोक बेशी लोग के तंग नहीं करैत छलैक भूत प्रीत ।
मुदा प्रणव क्र बार डर लागैत छलैक ।बेशी आन्हार में महिष नहीं खोलैत छल । झाल्फाल ईजोत भेला पर महिष खोली पहिने सरके - सरक मुर्द्घत्ति धरी आस्ते - आस्ते लाबैत छल , आ मुर्द्घत्ति लग अबिते महिष के जोर स दौरा देत छलैक बाधमे । तहियो सबटा रोइया भुलाकी जाइत छलैक । लागैत छलैक जेना कियो पछा स खेहारने आबैत होई ।
मुदा सभ स बेसी देराईट छल ओ स्कूल स । भूतो स बेशी रोइया भूल्कैत छलैक ओकर नेंग्रा गुरूजी के नाम स । एकदम कसाई छलैक गुरूजी । ख्जूरक मोटका छारी स सौसे देह दागी देत छलैक, लाल्बिथुआ स सौसे देह चकता जेका उगी जाइत छलैक , बिश्बिशाईट रहित छलैक । देहमे नहीं गंजी , नहीं अंगा , उघार देह , मेल- फाटल पैंट के सेहो समेटी क पोनपर चकता उगा देत छलैक ।आ ओ झंझ्नाईट देह लेने घरमे ममी स नूकाइल फिरैत छल । मामी देखिये लेत छलैक - आई फेर कसैया मार्लाकाऊ तोरा , हर हरी बज्र खसतैक ओकरा पर । गरीबक आही ज़रा देतैक निरदैया के । कोना कसाई जका नेना के मारलक -ए - हाउ देब । मामी ओकरा करेज स सता लैत छलैक । हाथ लागला स फूटल देह आर छान - छाना उठैत छलैक , मुदा मामी क आँखिक नोर आ देहक शीतलता सब टा छंछानी के लागले कम् क देत छलैक
आ नाहक के डटा जाइत छलाह बेचारे मामा । आँगन में पैर दैताही मामी बमकी उठैत छलथिन - अहाँ अहि कसैया गुरूजी के किछु कहबैक सह नहीं होइत अछि ? सभ दिन नेना केर देह फुला देत अछि आ मौनी बाबा जेका आहा हमर बात सुनी गूम रही जाइत छि । आई नहीं जायब आहा ते हमही कहबैक ओही राक्छास के । एक टा टांग तूतले छैक , दोस्रो तोरी देबैक ।
मामी चिकारी उठैत छलीह - ओही कसयाक देवता कहैत छियैक ? कठिलेल मारैत छैक , हम नहीं भुजैत छियैक ? सनिश्चारी नहीं ल जाइत छैक तकर तामस सबक केर नाम पर उतारैत छैक । आ सबक कोना याद करौ हमर नेना ? एक्को टा किताब छैक ? एक टा फूट्लाहा स्लेट आ गाबिध ल क आई ५ बरख स स्कूल जाइत अछि । तहियो केक्रोस कम अछि हमर नेना ? करतीं कियो मुकाबला बाबु - भैयक नेना जिनका लग एक झोरा कॉपी - किताब रहित छैन ? आई गुरूजी क कप्पार फोरी देबैक हम एक दिन खापरी स ।
प्रनाव्के खापरी स कपार फोर्बाक बात पर हशी लैग जैत छलैक । आ ओकरा हसित देखि मामियो केर क्रोध बिला जाइत छलैन । ओहो हँसा लागैत छलथिन । मामा मौका देखि किम्ह्रो सासरी जाइत छलाह ।
मुदा मामी ओकरा नहीं छोरैत छलैक । अपने हाथे कहा - पीआ संग सूता लैत छलैक । बहूत रास खिस्सा सब कहैत छलैक , मनियार्बा दैत्य वाला , हक्काली डैने । मुदा प्रणव के निन्न नहीं होइत छलैक --
" सुगी रानी क खिस्सा कहू मामी "
आ मामी कहैत छलैक
सुगी रानी सुगी रानी कता जाइत छि ?
साईं पूत मारलक-इ रूसल जाइत छि ।।
हमारा लग रहब?
रहब ने कियक ?
खाय की देब ?
सूखा रोटी ।
सूताय की देब ......?
शितलपाती ।
सुगी रानी नहीं रूकैत छलीह , सूखा न्रोती खेनाई आ शीतल पाती पर सूत्नाई हुनका मंजूर नहीं होइत छलैन । मुदा मामी क संगे शीतल पाती पर परल प्रणव सूखा रोटी खा क सुगी रानी क खिस्सा सुनैत सूती रहित छल । निभेर सूतैत छल आ झाल्फाल ईजोत में महिष खोली भूता बाढ़ में निकली जाइत छल ।
बाढ़ स घुरी पोखरी स नहा आबैत छल आ हाथ में सिलेट गाबिश ल मामिक कहैत छलैन - स्कूल जैत छि मामी ।
मामी दौरी क बहार आबैत छलथिन आ ओकर पैंटक पोच्केट में कहियो मकैक लाबा , कहियो तम्हा चूर , आ कहियो - कहियो मुरही डी देत छलथिन आ ओ फाकैत - फकैत स्कूल दिश दौरी जाइत छल ।
मुदा कोनो कोनो दिन ओ दू बेर - तीन बेर चिचियैत छल -मामी , जाइत छि । मुदा मामी घर स नहीं बहरैत छलथीं । ओ भुजी जाइत छल आ फेर चिचिआक कहैत छल - आई हम जलखई नहीं करब , भूख नहीं अछि ।
मुदा स्कूल स घुर्लो पर मामी सामने नहीं आबैत छलथिन ।
एक टा मौनी ल क प्रणव दौरिक चुनु के पूताहू लग चल जाइत छल - थोरे मुरही दे चुनु के पुतहु ।
चुनुक पुतहु मोलायम स्वर में कहैत छलैक - कोनो बेचा हाउ बौउआ ?
नहीं आई किछु नहीं अछि । ओहिना दे । दोसर दिन डी देबौक । मामी के नहीं कहिय्हिक । प्रणव कने आधिकार स कहैत छलैक । चुन्नू के पूताहू ओकरा मानित छलैक । अपन छोटकी मौनी स २-३ मौनी मुरही देत छलैक आ प्रणव भागी केर आँगन आबैत छल । तखन मामी घुरी के ताकैत छलैक ओकरा दिश । मुदा दुनु आखी नोर स भरल । भट-भट खस लगैत छलैक ओकरा अपने हाथे मुरही खुआबैत काल ।
मुदा गुरूजी के कनियो दया - माया नहीं होइत छलैक ओकरा देंगाबैक काल । सनी दीन के सभ चटिया लाइन में ठाढ़ होइत छलैक । एक टा चटिया आगू - आगू पढैत छलैक आ सभ दोहराबैत छलैक :-
गणेश जी महराज चधिये तुरग
नौ सौ मोती झलके अग
एक मोती हरी तालम ताला
गुरु प्धाबे पंडित वाला
पंडित वाला देहु आशीष
जियो लरका लाख बारिश ।
मुदा गुरूजी लाख बर्ष जीबाक आशीष देबाक बदला ख्जूरक मोटका छारी ल लाइन में ठाढ़ चटिया हक़ मूह देखैत नेंग्रा टांग के इम्हर स उम्हर घिसियाबैत छलैक । जिनकर सनिश्चारी कम् रहलें हुनका चाट १ छारी -ठीक से पढो । आ प्रणव लग आबी आखी रंगी जाइत छलैन --सभ सनिक वैह हाल । ने एको टा पाई , नहीं एक्को कंमा चऊर । लाइन स घिची लैत छलथिन बाहर आ चटचट छारी मारी देह फूला देत छलथिन - ठीक से लाइन में खरा होना नहीं आता है ? उचारण एकदम भ्रस्त । कॉपी किताब कहा है ? असहाय मारी खेत प्रणव आ डेरेल ठाढ़ बाकी चटिया सभ । मुदा दू गोते खिल्खिलाके हसित छलैक । प्रणव के मारी लागला पर सभ दीन । जेना बार आनंद आबी रहल होई । खिल-खिल-खिल-खिल ।
गुरूजी के साहश नहीं छलैन जे दुनु के तोक्त्हीं -- एना हसित कियैक छे ? उघार देह पर अनवरत छारी बरिसित छलैक --चट -चट आ दुनु छुरी लगातार हसित छलैक -खिल-खिल...खिल-खिल ।
मिथिलाक गामघर: upanyaas : hamaraa lag rahab:
कोई टिप्पणी नहीं:
सदस्यता लें टिप्पणियाँ भेजें (Atom)


text:
Thursday, June 7, 2012
न्याय चाही :: जगदीश प्रसाद मण्डल
झुनाएल धान जकाँ पचासी बर्खक शंभु काकाकेँ ओछाइन छौड़ैसँ पहिनहि मनमे उठलनि जे आब तँ चल-चलाैए छी से नै तँ जिनगीक अपन हिसाब-किताब दइये दिअनि, सएह नीक। नै तँ शासनक कोन बिसवास केकरो दोख गारा मढ़ि सजा केकरो भेटै छैक। मुदा सोझामे एते तँ जरूर हएत जे अपन बात अपने रखि सकै छी। तइपर जँ नै मानत तँ हमहूँ नै मानबै। लड़ि मरी कि सड़ि, शेषे कि बचल अछि। जहिना नमहर काजमे समयो अधिक लगैत अछि आ छोट काजमे थोर मुदा काज तँ दुनू कहबैत अछि। कियो काहू मगन कियो काहू मगन, मगन तँ सभ अछिये। गंभीर प्रश्नमे ओझराएल शंभु काका, तँए मन-चित्त-देह एकबट्ट भेल रहनि।
पत्नी कुमुदनीक मनमे उठलनि जे भरिसक सूतले तँ ने रहि जेताह। लगमे पहुँचि छाती डोलबैत बजलीह-
“अखन धरि किअए बिछान पकड़ने छी?”
पत्नीक स्वरलहरीमे लहराइत शंभु काका हलसि बजलाह-
“अखन धरि यएह बुझै छलौं जे अपने केलहाक भागी कियो बनैए, मुदा....?”
बजैत शंभु काका ओछाइनपरसँ उठि जहिना उगैत सूर्जक दर्शन लोक दुनू हाथ जोड़ि प्रणाम करैत करैए तहिना दुनू हाथ जोड़ि पत्नी-कुमुदनीक आगूमे ठाढ़ होइत बजलाह-
“माफी मंगै छी। गल्ती भेल अछि मुदा दोसराक गल्ती ऊपर मढ़ल गेल अछि।”
अकचकाइत कुमुदनी, बिनु किछु सोचनहि बाजि उठलीह-
“से की, से की, एना किअए भोरे-भोर पाप चढ़बै छी।”
“पाप नै चढ़बै छी जिनगीक जे घटल-घटना अछि, तइ निमित्ते मांगि रहल छी।”
“जखन एते कहबे केलौं तखन किअए ने मनो पाड़ि देब। अहाँ तँ बुझिते छिऐ जे बसिया भात खेनिहारि बिसराह होइए मुदा रतुका उगड़ल अन्न फेकि देब नीक हएत।”
पतालसँ अबैत बलुआएल पानि जहिना छन-छनाइत पवित्र भऽ अबैत अछि तहिना कुमुदनीक विचार सुनि प्रोफेसर शंभु काकाकेँ भेलनि, बजलाह-
“अपना दुनू गोटेक एक जिनगी ऐ धरतीपर रहल अछि। आकि नै?”
“हँ से तँ रहले अछि। तँए ने अर्द्धांगिनी छी।”
“हमर देहक अर्द्धांगिनी छी आकि जिनगीक?”
“ई बात अहाँ बुझेलौं कहिया जे पुछै छी।”
पत्नीक प्रश्न सुनि प्रोफेसर शंभु काका सकदम भऽ गेलाह। मुदा लगले मनमे उठलनि जे टटको घटना बसिया जाइ छै आ बसियो घटना टटका भऽ जाइ छै। ई िनर्भर करैए कारीगरपर। जेहेन कारीगर रहत तेहेन टटकाकेँ बसिया आ बसियाकेँ टटका बनबैत रहत। खएर जे होउ। पत्नीकेँ पुछलखिन-
“अपना दुनू गोटे एकठाम केना भेलिऐ?”
“एना अरथा-अरथा किअए पुछै छी। जे कहैक अछि से सोझ डारिये कहूँ। एना जे हरसीकार दीरघीकार लगा-लगा बजै छी से नै बाजू। जेकरा नीक बुझबै तेकरा नीक कहब आ जेकरा अधला बुझबै तेकरा अधला कहब। अहाँ लग जे कनी दबो-उनार भऽ जाएत तँ हारि मानि लेब। सएह ने हएत आकि छाउर-गोबर जकाँ छिट्टामे उठा बाध दऽ आएब।”
जहिना पोखरिक पवित्र जलमे स्नान कऽ पूजाक मूर्ति गढ़ि मंत्र पढ़ैत दान कएल जाइत तहिना शंभु काका बड़बड़ाए लगलाह-
“जखन हम चौबीस बर्खक रही तखन अहाँ चौदह बर्खक छलौं। दस बर्खक अन्तर। आइ धरि कहाँ कतौ देखि पेलौं जे पुरुष-नारीक बीच उमरोक विभाजन भेल। जँ से नै तँ....? जँ एको औरूदे दुनू गोटे जीब तैयो तँ अहाँ दस बर्ख विधबे बनि रहब। ऐ विधवाक सर्जक के? समाजमे कलंकक मोटरी देनिहार के? की ई बात झूठ जे जइ घरमे जते कम वस्तु रहै छै आगि लगलापर ओतबे कम जरै छै मुदा जइ घरमे अधिक वस्तु रहै छै, आगि लगलापर जरबो बेसी करै छै। पचास बर्खक तपल-तपाएल जिनगीक अन्त केना हएत।”
दुनू हाथ जोड़ि पत्नीसँ माफी मंगलनि। मुदा जहिना बच्चाकेँ नव दाँत रहने अधिक-सँ-अधिक काज लिअए चाहैत, नव औजार हाथमे एने अधिक-सँ-अधिक काजो आ अधिक-सँ-अधिक समेओ संग मिलि बितबए चाहैत तहिना कुमुदनीक सिनेह आरो जगलनि। बजलीह-
“माॅफी-ताॅफी नइ मानब? पति छी तँए पुछै छी। एहन गल्ती भेल किअए, से जाबे नै कहब ताबे किछु ने मानब।”
पत्नीक प्रश्न सुनि शंभु काका स्तब्ध भऽ गेलाह। मन कछमछाए लगलनि। सत् बड़ कटु होइत अछि। मुदा जँ पत्नियो लग सत्यक उद्घाटन नै कऽ सकब तँ दुनियाँमे दोसरठाम कइये कतए सकै छी। शम्भुकाका साँप-छुछुनरिक स्थितिमे पड़ि गेलाह। एहेन कोनो विचार मनमे उठबे ने करनि जइसँ मन मानि लइतनि जे ऐसँ पत्नी मानि जेतीह। अल्ल-बल्ल किछु बच्चाकेँ कहल जाइ दै, एक तँ सियान कि सियानोक अगिला खाड़ीमे पहुँचल छथि दोसर अर्द्धांगिनी सेहो छथि। कोनो विचारकेँ बलजोरी थोपि नै सकै छियनि, जँ थोपियो देबनि तँ मानिये लेतीह सेहो नै कहल जा सकैए। जेत्ते दबाब दऽ कऽ बजबाक अधिकार हमरा अछि तत्ते तँ हुनको छन्हिये। जँ किछु नै कहबनि तखन तँ आरो स्थिति बिगड़ि जाएत। जहिना हुनका मनमे गंेठी जकाँ जन्मगाँठ पड़ि जेतनि तहिना तँ अपनो मन नहिये बचत। जँ से नै बचत तँ आँखि उठा देखि केना पेबनि। जँ से नै देखि पाएब तँ पति कथीक। िसर्फ रंगे-रभस टा तँ पत्नीक संबंध नै छी। जँ ओतबे मानि बुझबनि तँ पति-पत्नीक संबंध बुझब थोड़े हएत। पति-पत्नीक संबंध तँ ओ छी, जहिना जनकक एक हाथ हवन-कुंडमे आ दोसर पत्नीक करेजपर रहैत छलनि, मुदा जहिना नव जीवनक दिशा विपत्तिक अंतिम अवस्थामे भेटैत अछि तहिना शंभुओकाकाकेँ भेटलनि। थालमे गड़ल मोती जहिना जहुरी हाथमे देखिते नयन कमलनयन बनि जाइत तहिना कक्कोक नजरिकेँ भेलनि। मन मुस्किएलनि। पतिक मुस्की देखि कुमुदनी मने-मन नमन केलकनि। जिज्ञासु छात्र जकाँ पत्नीक जिज्ञासु नजरिकेँ देखि प्रो. शंभु कहलखिन-
“देखू, प्रश्न एकेटा नै घनेरो अछि, जँ एक-एक प्रश्नक उत्तरो दिअए लगब तँ प्रश्ने छूटि जाएत। जँ प्रश्ने छूटि जाएत तखन उत्तरे केना देब। किछु नै, बुढ़िया फूसि।”
पतिक विचार सुनि कुमुदनी अधखिल्लू कुमुदनी जकाँ जइ अवस्थामे भौंरा फरिच्छ तँ देखैत मुदा अधखिल्लू कपाटसँ निकलि नै पबैत तहिना कुमुदिनी असमंजसमे पड़ि गेलीह।
पत्नीकेँ असमंजसमे पड़ैत देरी प्रो. शंभुक मनमे उठलनि जे जहिना माटिक ढेपा, गोला, चेका जोड़ि-जोड़ि पैघसँ पैघ बान्ह बान्हल जाइए तहिना जँ बान्हि दिअनि तँ जरूर ठमकि जेतीह। मुदा मन नै मानलकनि। पत्नीक बातमे तँ अखन धरि ओझराएल रहलौं। जरूर माए-बापक काज मानल जाएत। मुदा कि हमरे टा परिवारमे एना भेल आकि दोसरो-तेसरो परिवारमे? जँ एक समाज नै, एक गाम नै अनेक समाज आ अनेक गाममे होइत अछि तँ जरूर दोषक जड़ि कतौ अन्तै छै। अन्तए कतए छै से कहि देबनि, मानती तँ मानती नै आगू कहबनि नेति-नेति।
जहिना उगैत गुज्जर, उगैत कलशकेँ कहैत जे दुनू गोटे संगे-संग रहि दुनियाँ देखब। तहिना प्रो. शंभु कहलखिन-
“सुनू, सभ बात सबहक नजरिपर सदिखन नै रहै छै, भऽ सकैए जे जे बात दस-बीस बर्ख पहिने कहि देबाक चाहै छल, से नै कहलौं। अपनो धियानमे नै रहल। जहिना असगरे धान तौलिनिहार गनि-गनि तौलबो करत आ उठि-उठि लिखबो करत तँ गिनती-गिनतीमे झगड़ा हेबे करैत, जे जोरगर रहैत ओ मन रहैत जे अब्बल रहैत ओ हरा जाएत। तहिना ने अपनो दुनू गोटेक बीच अछि।”
“दुनू गोटे” सुनि कुमुदनी कछमछेलीह। पाछू उनटि-उनटि देखए लगली। प्रो. शंभु बूझि गेलाह जे शिकारीक वाण सटीक बैसल। जहिना बाल-बोधक उनटा-पुनटा काज देख सियानकेँ हँसी-लगैत तहिना प्रोफेसर शंभुकेँ हँसी लगलनि। मुदा लगले मनमे उठलनि जे अपनो पछिला कएल काज मन पड़ने तँ से होइए। एकाएक मुँह बन्न भऽ गेलनि। आने-आन पुरुख जकाँ अपन पुरुषत्व देखबैत प्रो. शंभु बजलाह-
“आइ धरि, अखन धरि कहियो हमरा मुँहसँ फुटल जे हम न्यायालयसँ दण्डित भेल जिनगी जीब रहल छी। कियो एको दिन पुछाड़ियो करए आएल जे केना जीबै छी। समाजमे जाधरि बूढ़-बुढ़ानुसक पूछ नै हएत, ताधरि समाजक पछिला पीढ़ी नागरि पकड़ि वैतरणी पार केना हएत। हँ ई जरूर जे साँपकेँ डोरी नै कही, मुदा विचार तँ हेबाके चाही।”
घरमे चौंकल बर्तनक ढनमनी जकाँ कुमुदनी ढनमनाइत बजलीह-
“जखन अहाँ दुनियाँक नजरिमे दण्डित छी तखन....?”
पत्नीक चिन्तासँ चिन्तित भऽ प्रो. शंभु कहलखिन-
“अखन धरि तँ छिपेने रहलौं जे अपन दोख अहाँकेँ किअए दी।”
पतिक बेथासँ बेथित भऽ कुमुदनी बजलीह-
“कनी फरिच्छा कऽ कहू?”
प्रो. शंभु- “सेवा-िनवृत्त होइसँ छह मास पहिने प्रिंसिपल बनाओल गेलौं। कॉलेजक भार बढ़ल। परीक्षा विभाग सेहो छै। सुननहि हेबे जे कते हो-हल्ला भेल। मामला न्यायालय चलि गेल। गोल-माल जरूर भेल रहए, जानकारीमे नै रहए। मुदा तैयो जबाबदेहक रूपमे फॅसलौं।”
कुमुदनी- “अहाँक किछु दोष नै रहए?”
प्रो. शंभु- “एकदम नै।”
कुमुदनी- “फैसला केना भेल?”
प्रो. शंभु- “सेवा िनवृत्त लग देखि न्यायालय दोषी बना छोड़ि देलक।”
कुमुदनी- “हुनका सभकेँ?”
प्रो. शंभु- “कमो दोखबला बेसी सजा पौलक आ बेसियो दोखबला कम सजा पौलक।”
कुमुदनी- “एना किअए भेल?”
प्रो. शंभु- “जँ पहिने बुझितौं तँ ऐ भीर जेबो ने करितौं मुदा से नै भेल। जाधरि लिखित-मौखिक रूपमे बेवस्था चलत ताधरि एहिना हएत।”
Subscribe to: Post Comments (Atom)


text:
दरभंगा :[प्रणव कुमार चौधरी] लहेरिसराय थाना में बालिग नव दंपति अपन सुरक्षा के गुहार अपर पुलिस अधीक्षक कार्यालय में पहुंच क केएलैथ, दंपति कहलैथ कि हमरा जानक खतरा अछि। लहेरियासराय थाना के गिदरगंजक निवासी कीर्ति कुमारी और कुशेश्वरस्थान निवासी सौरव कुमार अग्रवाल 13 फरवरी क' श्यामा माई मंदिर में विवाह क लेने छेलैथ। अपर पुलिस अधीक्षक दुनू के सुरक्षाक पूर्ण आश्वासन देलैथ। जेहिके बाद लड़का पक्षक लोग कार्यालय परिसर में नव दंपति के दुल्हा-दुल्हनक तरह सजाक ओही जगह मौजूद लोग स आशीर्वाद लेलैथ।
अपर पुलिस अधीक्षक दिलनवाज अहमद कहलैथ कि ऐही तरहक विवाह में बालिग जोड़ाक पूर्ण सुरक्षा मुहैया कराओल जैत।


text:
पछिला बाढ़ि। मोन पड़िते देह भुटुकि जाइत अछि। रोइयाँ-रोइयाँ ठाढ़ भऽ जाइत अछि। बाढ़िक
विकराल दृश्य आँखिक आगू नाचए लगैत अछि। घोड़ोसँ तेज गतिसँ पानि दौगैत। बाढ़ियो छोटकी
नै
, जुअनकी नै
, बुढ़िया। बुढ़िया रूप बना नृत्य करैत। केकरा कहू बड़की धार आ केकरा कहू छोटकी
, सभ अपन-अपन चिन्ह-पहचिन्ह मेटा समुद्र जकाँ
बनि गेल। जेम्हर देखू तेम्हर पाँक घोराएल पानि
, निछोहे दछिन मुँहेँ दौगल जाइत। कतेक गाम
-घर पजेबाक नै रहने घर-विहीन भऽ गेल।
इनार
, पोखरि
, बोरिंग, चापाकल पानिक तरमे डुबकुनियाँ काटए
लगल। एहेन भयंकर दृश्य देखि लोककेँ डरे छने-छन पियास लगलोपर पीबैक पानि नै
भेटैत। जीवन-मरण आगूमे ठाढ़ भऽ झिक्कम-झिक्का करैत बुझाए। घर खसल
, घरक कोठी खसल
, कोठीक अन्न भसल। जेहने दुरगति घरक तेहने गाइयो-महींस
, गाछो-बिरीछ आ खेतो-पथारक।
घरक नूआ-बिस्तर आ आनो-आन समानक मोटरी बान्हि माथपर लऽ अपनो डाँड़मे दू भत्ता
खरौआ डोरी बान्हि आ बेटोक डाँड़मे बान्हि आगू-आगू मुसना आ पाछू-पाछू घरवाली जीबछी,
बेटी दुखनीकेँ कोरामे लऽ कन्हा लगौने पोखरिक ऊँचका महार दिस चलल। अखन धरि ओ महार
बोन-झाड़ आ पर-पैखानाक जगह छल। जइमे साँप-कीड़ा बसेरा बनौने, बाढ़ि ओकरा घराड़ी बना देलक। जहिना इजोतमे
छाँह लोकक संग नै छोड़ैत, तहिना बरखा बाढ़िक संग छोड़ए लेल तैयार नै। निच्चाँ पानिक
तेज गति आ ऊपरसँ बरखाक नमहर बुन्न। महारपर मुसनाकेँ पहुँचैसँ पहिने बीस-पच्चीस
गोटे अप्पन-अप्पन धिया-पुता, चीज-बस्तु
आ माल-जालक संग पहुँचि चुकल छल। महारपर पहुँचि मुसना रहैक जगह हियाबए लगल। शौच
करैक ढलान लग खाली जगह देखि मुसना मोटरी रखलक। मोटरी राखि बिसनाइरिक डारि तोड़ि
खरड़ा बनौलक। ओइ खरड़ासँ खरड़ए लगल। एक बेर खरड़ि कऽ देखलक तँ मनमे पड़पन नञि भेलइ।
फेर दोहरा कऽ खरड़ि चिक्कन बनौलक। चिक्कन जगह देखि
दुनू बेकतीक मनमे चैन भेलै। मोटरी खोलि मुसना एकटा बोरा निकालि चारिटा बत्तीक
खूँटा गाड़ि, खरौआ जौरसँ चारु
खूट बान्हि, बत्तीमे बान्हि कऽ
घर बनौलक। दोसर बोरा निच्चाँमे ओछा धियो-पुतोकेँ बैसौलक आ मोटरियोक समान रखलक।
चिन्तासँ दुनू परानीक मूँह सुखाएल रहै। एक दिस दुनू बच्चाकेँ मुसना देखए आ दोसर दिस
गनगनाइत बाढ़ि। माथपर दुनू हाथ दऽ जीबछी मने-मन कोसी-कमला महरानीकेँ गरिऐबो करैत आ
जान बचबै लेल निहोरो करैत। दुनू बच्चो कखनो कऽ बाढ़ि देखि हँसैत तँ कखनो जाड़े कनैत।
बाढ़िक वेगमे एकटा घर भसिआएल अबैत देखि मुसना बाँसक
टोन आ कुड़हरि लऽ दौगल। पानिमे पैसि हियाबे लगल जे कोन सोझे घर आओत। ठेकना कऽ
हाँइ-हाँइ पाँचटा खुट्टा ठोकलक। आस्ते-आस्ते घर आबि कऽ खुट्टामे अड़कल, खूटामे अड़ल घर देखि घरवालीकेँ सोर
पाड़ि कहलक- “हाँसू नेने आउ। घरक समचा सभ उघि-उघि लऽ जाउ।”
घरक ऊपरमे एकटा कुकूर सेहो भसैत आएल। ओ लोकक सुन-गुन
पाबि कूदि कऽ महारपर चलि गेल। ठाठक बत्तीमे जहाँ मुसना हाँसू लगौलक आकि एकटा साँप
लप दऽ हाथेमे हबक मारि देलकै। घरक भार थालमे गरल खुट्टा नै सम्हारि सकल। पाँचो
खुट्टा पानिमे गिर पड़लै। घर भसि गेलै। खूब जोरसँ मुसना कनबो करैत आ हल्लो करैत जे हौ लोक सभ, दौड़ै जाइ
जा हौ, हमरा साँप काटि लेलक।
मुसनाक कानब सुनि घरवाली सेहो बपहारि काटए लागलि। बपहारि कटैत घरवालीकेँ मुसना
कहलक- “हे गए दुखनी माए, नाग डसि लेलकौ। छाती लग बिख आबि गेल। कनिये बाकी अछि कंठ छुबै
ले। धिया-पुताकेँ सोर पाड़ि कनी मूँह देखा दे। आब नै बचबौ।”
जीबछी हल्लो करै आ घरबलाक बाँहि पकड़ि उपरो करैत।
महारक किनछरिमे पहुँचि जहाँ उपर हुअए लगल आकि दुनू गोटे पिछड़ि कऽ तरे-उपरे निच्चाँमे
खसल। दुनू परानी भीजल तँ रहबे करै, आरो नहा गेल। मुदा तैयो ओरिया-ओरिया कऽ उपर भेल। महारपर आबि जीबछी चूनक
कोहीसँ चून निकालि दाढ़मे लगौलक। साँपक बिख झाड़निहार गाममे एकोटा नै। मुदा रौदिया ऐ
बेर दसमीमे चनौरा गहबरमे चाटी सिखने छल। सभ कियो रौदियाक खोज करए लगल। ओ रौदिया
माछ मारए लेल सहत लऽ कऽ बाध दिस गेल छल। एक गोरे ओकरा बजा अनलक। अबिते रौदिया सहत कातमे रखि
हाथ-पएर धोए मुसना लग आबि बाजल- “हौ भाय, हमर चाटी सिद्ध नै भेल अछि, किएक तँ हम अखन धरि गंगा स्नान नै केलौंहेँ। मुदा तैयो बिसहाराकेँ सुमरि देखै
छिऐ।”
मुसनाकेँ आगूमे बैसा रौदिया हाथेसँ जगहकेँ झाड़ि चाटी
रखलक। सभ रौदिया दिस देखैत। मुदा चाटी चलबे ने कएल। बाढ़िक दुआरे आन गामसँ झाड़निहार
आ चट्टिवाहकेँ बजाएब महाग मोसकिल रहै। सभ निराश भऽ गेल। छाती पीटि-पीटि जीबछी कनबो
करै आ देवी-देवताकेँ कबुलो करै। मुदा ढोढ़ साँप कटने रहए तेँ बिख लगबे ने केलै।
गोसाइ लुक-झुक करए लगल। गामक ढ़ेरबा, बूढ़ि आ जुआन स्त्रीगण, चंगेरीयो आ चंगेरोमे काँच माटिक दिआरी लऽ पोखरिक घाट लग जमा भऽ कमला महरानीकेँ साँझ
दऽ गीत गाबए
लागलि। बच्चा सभ जए-जएकार करैत। तइ बीच लुखिया कमला महरानीकेँ पाठी कबुला केलक, सुबधी एक
सेर मधुर। दोसरि साँझ धरि गीत-गाबि सभ घुरि कऽ आंगन आएल।
एक रफ्तारमे बाढ़ि पाँच दिन रहल। मुदा पोह फटिते छठम
दिन पानि कमए लगल। बाढ़िक पानि जहिना हुहुआ कऽ अबैए, तहिना जाइए। बेर झुकैत-झुकैत
घर-अंगनाक पानि निकलि गेलै। मुदा थाल-खिचार रहबे करै। सातम दिनसँ लोक घर ठाढ़ करए
लगल। बाढ़ि सटकिते लोक परदेश दिस पड़ाए लगल। गाममे ने एक्कोटा धानक गब बँचल आ ने खेत
रोपए लेल बिरार। नारक टाल सभ कतए भसि कऽ गेल तेकर ठेकान नै। गहुमक भुस्सी
भुसकाँरेमे सड़ि-सड़ि गोबर बनि गेल। मनुक्खसँ बेसी दिक्कत माल-जालकेँ भऽ गेलै। आमक
पात, बाँसक पात आन-आन गाछ सबहक
पात काटि-काटि माल-जालकेँ खुआबए लगल। आन-आन गामसँ नार, भुस्सी कीनि-कीनि अानए लगल। मुदा माल-जाल तैयो
अन-धुन मुइलै। जे बँचल रहै, ओहो
सुखा कऽ संठी जकाँ भऽ गेलै। तइ परसँ रंग-बिरंगक बीमारी सभ सेहो आबि गेलै। केकरो
खुरहा तँ केकरो पेटझड़्ड़ी। किछु गोटे अपन सभ मालकेँ कुटमैती सभमे दऽ आएल।
चारिक अमल। पिसुआ भांग पीबि श्रीकान्त मैदान दिससँ
आबि दलानपर बैसि चाह पीबैत रहथि। सोगसँ अधमरु जकाँ भेल। मने-मन सोचथि जे महाजनी तँ
चलिये गेल आब अपनो साल भरि की खाएब? अगते धान सबाइ लगा देलौं। बड़ पैघ गलती भेल जे एक्को बखारी पछुआ कऽ नै रखलौं।
मुदा एक बखारी रखनहि की होइत। के केकरा मदति करत। ठीके कहब छै जे सभकेँ अपना भरोसे
जीबाक चाही। भने दुआर परक बखारीक धान सठि गेल। कियो दरबज्जापर आओत तँ देखा देबै।
मुदा अपनो तँ जरुरत अछि, से
कतए सँ आनब। लऽ दऽ कऽ घरक कोठीमे चाउर अछि, ओतबे अछि। एक्को धुर धान नञि बँचल अछि जे
अगहनोक आशा होइत। आब अबाद कएल नै हएत। आगू रब्बीयेक आशा। जे सभ दिन कीनि-बेसाहि कऽ
खाइत अछि ओकरा तँ कोनो नै, मुदा हमरा लोक की कहत? चाह पीबिते-पीबिते श्रीकान्तकेँ चौन्ह अाबए लगलनि।
मन पड़लनि जे बाबा कहने रहथि जे दरबज्जापर जँ क्यो दू-सेर वा दू-टका मांगए लेल आबए
तँ ओकरा ओहिना नहि घुमबिहक। ओइसँ लछमी पड़ाइ छथि। जीबछीकेँ अबैत देखि श्रीकान्त सोर
पाड़लखिन। सालो भरि जीबछी हुनके कुटाउन कऽ गुजर करैत छलि। चाउर-चूड़ा कुटैमे जीबछी
गाममे सभसँ बेसी लूरिगर। श्रीकान्तक लग आबि जीबछी हँसैत कहलकनि- “एत्ते किए सोगाइल
छथि कक्का, हिनका एत्ते छन्हि
तखन एते दुख होइ छन्हि, हमरा
तँ किछु ने अछि तेँ कि मरि जाएब।”
जीबछीक बात सुनि भखरल स्वरमे श्रीकान्त कहलखिन- “जहिना
सभ किछु बाढ़िमे दहा गेल तहिना जँ अपनो सभ तुर भसि जइतौं, से नीक होइत। जाबे परान छुटैत, ततबे काल ने दुख होइत। आगू तँ दुख नहि काटए
पड़ैत।” मुस्की दैत जीबछी बाजलि-
“एक्केटा बाढ़िमे एत्ते चिन्ता करै छथि काका, कनी नीक की कनी अधलाह, दिन तँ बितबे करतनि।”
चीलम पीबैत मुसना ओसारपर बैसल। कसि कऽ दम खींचि
मने-मन सोचए लगल जे दू मास अगहन-पूस मुसहनि खुनि-खुनि गुजर करै छलौं। दस सेर जमो
भऽ जाइ छल आ गुजरो कऽ लैत छलौं। ओहो चलि गेल। ने एक्को गब कतौ धान बँचल आ ने गाममे
एकोटा मूस। दोसर दम खींचि धूँआकेँ घोटिते मनमे एलै जे मूसक तीमन आ धुसरी चाउरक भात
जँ जाड़क मासमे भेटए तँ ऐ सँ नीक दोसर की हएत। एहेन खेनाइ तँ रजो-महरजोकेँ सिहिन्ते
लागल रहतनि। ओ-हो-हो, भगवान
गरीबेक सुख छीनि लेलनि।
मुसनाक पहिलुका नाम मकसूदन छल। मुदा मूस आ मुसहनिसँ
बेसी सिनेह रहने लोक ओकरा मुसना कहए लगल। जीबछी आंगनक चुल्हिपर रोटी पकबैत। इनारपर
हाथ-पएर धोय मुसना लोटामे पानि नेने आंगन आबि जलखै करै लऽ बैसल। टिनही छिपलीमे
रोटी-नून जीबछी घरबलाक आगूमे देलक। अंगनामे दुखबाकेँ नहि देखि मुसना जोरसँ शोर
पाड़लक। पिताक अवाज सुनिते दुखबा दौगल आबि धुराइले हाथे-पएरे खाइले बैसि रहल। दुनू
बापुत खाए लगल। चुल्हिये लगसँ मुस्की दैत जीबछी बाजलि- “केकरो किछु होउ, जेकरा लूरि रहतै ओ जीबे करत। ऐठाम तँ देखै
छिऐ जे एक्के दहारमे किदनि बहारक खिस्सा अछि। सभ हाकरोस करैए।”
मुँहक रोटी मुसना हाँइ-हाँइ चिबा जीबछी दिस देखि कऽ
बाजल- “तते ने माछ भसि-भसि आएल अछि जे खत्ता-खुत्तीमे सह-सह करैए। कने पानि तँ कम
होउ। जखने पानि कम भऽ उपछै जोकर भेल आकि मछबारि शुरू कऽ देब। खेबो करब आ बेचबो
करब। सदिखन दू पाइ हाथेमे रहत।”
अपन नहिराक बात मन पड़िते जीबछी कहए लागलि- “हमरा
नैहरमे पूबसँ कोसी आ पछिमसँ गंडकक बाढ़ि सभ साल अबैत छल। ऐ बीच जे धार अछि ओकर पानि
तँ घुमैत-फिरैत रहिते छल। सगरे गाम साउनेसँ जलोदीप भऽ जाइ छल। टापू जकाँ एकटा परती टा सुखल
रहैत छल। ओइपर सौंसे गामक लोक बरसाती घर बना कऽ रहैत छल। कातिक अबैत-अबैत खेत सभ जागए लगैत छलै। तकर बाद लोक खेती करैत
छल। गहिंरका खेत आ खाधि-खुधिमे भैंटक गाछ सोहरी लागल जनमै
छल। अगहन बीतैत-बीतैत ओ तोड़ैबला हुअए लगैत छल। हम सभ ओइ भैंटकेँ तोड़ि-तोड़ि आनी,
ओकरे दाना निकालि सुखा कऽ लावा भूजी। तते लावा हुअए जे अपनो खाइ आ
बेचबो करी। काल्हि गिरहत कक्काक ओइठाम जाएब आ कहबनि जे चौरीमे मनसम्फे भैंट जनमल
अछि, ओ हमरा दऽ दिअ।”
अखन धरि दुनू परानी मुसना, चाउर आ चूड़ाक कुट्टी करैत
छल, सेहो ढ़ेकीमे। किएक तँ गाममे एक्कोटा छोटको मशीन धनकुटियाक नहि छल। अधिकतर
परिवार अपन-अपन ढेकी-उखड़ि रखैत छल। मुसना सेहो कुट्टीक दुआरे अपन ढेकी-उखड़ि रखने
अछि। नीक चाउर बनबैमे जीबछीक लोहा सभ मानैए। ऐ बेरि तँ धनकुट्टी चलत नहि। मुदा
बाढ़िमे आन गामसँ तते भैंट दहा कऽ चौरीमे आएल जे सापरपिट्टा गाछ सौंसे चौरीमे जनमि
गेल अछि। तेँ जीबछी मने-मन चपचपाइत। दोसरकेँ भैंटक भाँज बुझले नहि छलै।
सभ दिन नहाइ बेरिमे जीबछी चौरी जा भैंट देखि-देखि
अबैत छलि। चौरगर-चकरगर पात सौंसे चौरीकेँ छेकने। गोटि-पङरा फूल हुअए लगलै। फूल
देखि जीबछीक मनमे होइ जे एत्तेटा फुलवारी इन्द्रो भगवानकेँ हेतनि की नहि। पाँचे दिनमे सौंसे चौरी फूल
फुला गेल। अगता फूलक पत्ती झड़ि-झड़ि खसए लागल, फूलमे नुकाएल फड़ निकलए लगल। गोल-गोल,
हरियर-हरियर। फड़ देखि जीबछी आमदनी बूझि,
चौरी कातमे बैसि, नव-नव योजना मने-मन बनबए लागलि। ऐबेर एकटा
खूब निम्मन महींस कीनब। जँ महींस जोकर आमदनी नै हएत तँ दूटा गाऐ कीनि लेब। अप्पन
तँ सम्पति भऽ जाएत। ओकरे खूब चराएब-बझाएब। ओहीसँ तँ चारु परानीक गुजर चलत। जिनगी
भरि तँ कुटौने करैत रहलौं मुदा ऐ बेर कमलो महरानी आ कोसियो महरानी दुख हेरि लेलथि।
मने-मन जीबछी दुनूकेँ गोड़ लगलकनि। अपन धन हएत, तइ परसँ मेहनत करब तँ कोन दरिदराहा दुख आबि कऽ हम्मर सुख छीनि लेत? मजगूत घर बान्हब, बेटा-बेटीक बिआह करब। नाति-पोता हएत, बाबा-दादी बनि कऽ जते दिन जीबी ओ कि देवलोकसँ
कम भेलै। अही लए ने सभ हेरान अछि। कएलासँ सभ किछु होइ छै, बिनु केने पतरो फुसि।
घनगर गाछ देखि जीबछीक मनमे अएलै जे बीच-बीचमे सँ जँ
गाछ उखारि देबै तँ सौरखियो करहर भऽ जाएत आ छेहर गाछ रहने फड़ो नमहर हएत। जइसँ दानो
नीक हएत। एखनेसँ आमदनी शुरू भऽ जाएत। उत्साहित भऽ जीबछी कमठौन शुरू केलक। मुदा
करहर उखारैमे तते डाँड़ दुखाइ जे हूबा कमि गेलै। कमठौन छोड़ि देलक। देखते-देखते फड़मे
लाली पकड़ए लगलै।
अगता फूल अगता फड़ भेल। नमहर-नमहर, पोछल-पोछल, गोल-गोल पुष्ट। रंगल फड़ देखि जीबछी बूझि गेल जे आब ई तोड़ैबला
भऽ गेल। दोसर दिनसँ फड़ तोड़ैक विचार जीबछी मने-मन कऽ लेलक।
दोसर दिन
भोरे जीबछी रोटी पका, दुनू बच्चो आ अपनो दुनू परानी
खा प्लास्टिकक बोरा लऽ फड़ तोड़ैले बिदा हुअए लगल आकि धक दऽ मन
पड़लै
जे बोरामे तँ फड़ राखब, मुदा पानिमे
तोड़ि-तोड़ि कतए राखब। फड़ तोड़ैले
तँ झोराक जरुरत हएत। झोरा तँ अपना अछि नहि! आब की करब? लगले
जीबछी पुरना साड़ीकेँ फाड़ि दूटा झोरा सीलक। झोरा सीबि बोरो आ
झोरोकेँ
चौपेत एकटा झोरामे राखि, दुनू बच्चो आ
दुनू गोटे अपनो चौर दिस बिदा
भेल।
फड़क रूप-रंगसँ जीबछीक मन गद-गद। मुदा अनभुआर काज बूझि
मुसना तर्क-वितर्क करैत। चौरक कात पहुँचि उपरका खेत जे सुखाएल छल मे दुनू बच्चो, बोरो आ रोटी-पानिकेँ रखि दुनू परानी भैंट तोडै़ले पानिमे पैसल।
पानिमे पैसिते जीबछीक नजरि भैंटक फड़क उपरे-ऊपर नाचए लगल। जहिना केकरो रूपैयाक थैली भेटलासँ खुशी होइ छै, तहिना
जीबछीक मनमे भेलै। एक टकसँ देखि जीबछी दुनू हाथे हाँइ-हाँइ फड़ तोड़ए लागलि। खिच्चा
फड़ देखि जीबछी पतिकेँ कहलक- “जुएलके फड़ टा तोड़ब। अजोहा अखन छोड़ि दियौ। पछाति तोड़ब।”
भरिते जीबछी ऊपर आबि-आबि बोरामे रखैत। मुसनो सएह
करैत। दुनू बोरा भरि गेल। ऊपर आबि जीबछी पतिकेँ कहलक- “कनी काल सुस्ता लिअ। पानिमे
निहुड़ल-निहुड़ल डाँड़ो दुखा गेल हैत। अहाँ एत्तै रहू, हम एक बेर अंगनासँ रखने अबै छी।”
जीबछी एकटा बोरा उठा आंगन बिदा भेल। एक तँ पानिक
भीजल, दोसर ओजनगर बस्तु। मुदा जीबछी भारी बुझबे ने करए। किएक तँ सम्पत्तिक मोटरी
रहै किने। आंगन आबि ओसारपर बोरा रखि पुनः जीबछी चौर दिस रमकल विदा भेल। चौर पहुँचि
पतिकेँ कहलक- “हम बोरा लै छी, अहाँ दुनू बच्चो आ डोलोकेँ सम्हारने चलू।”
गू-आगू मुसना बेटीकेँ कोरामे दोसर हाथमे डोल आ बेटाकेँ लऽ चलल। पाछू-पाछू
जीबछी माथपर बोरा लेने। थोड़े दूर बढ़लापर जीबछी पतिकेँ कहलक- “भगवान दुःख हेरि
लेलनि।”
मुदा स्त्रीक बात सुनि मुसनाकेँ ओ खुशी नञि एलै जे
जीबछीकेँ रहै।
आंगन आबि जीबछी पहिलुके बोरा लग दोसरो बोरा रखि भानसक ओरियान करै
लागलि।
चारिम दिन पहिलुके खेप भैंट तोड़ै काल मुसनाकेँ एकटा
ठेंगी बाँहिमे पकड़ि लेलकै। जे ओ देखबे ने केलक। मुदा जखन ठेंगी भरि पोख खून पीबि
भरिया गेलै, तखन मुसनाक नजरि
पड़लै। ठेंगीकेँ देखिते ओकर परान उड़ि गेलै। थर-थर कापए लगल। खूब जोरसँ घरवालीकेँ
कहलक- “बाप रे बाप! देहक सभटा खून ठेंगी पीबि लेलक। कोन पाप लागल जे ऐ मौगियाक
भाँजमे पड़लौं। एक तँ बाढ़िक मारल छी जे भरि पोख अन्न नै होइए। सुखा कऽ संठी भेल छी।
तइपर जेहो खून देहमे छलए सेहो ठेंगिये पीबि गेल। झब दे आउ ने तँ हम पानियेमे खसि पड़ब।”
मुसनाक बातकेँ अनठबैत जीबछी हाँइ-हाँइ फड़ो तोड़ैत आ
मने-मन बजबो करैत- “जना नाग डसि नेने होइ, तहिना अड़राइए। भभटपन ने देखू। एहने-एहने पुरुख बुते परिवार चलत?”
दुन झोरा भरिते जीबछी मुसना लग आबि हाथेसँ ठेंगी
पकड़ि एकटा चिचोरमे बान्हि देलक। मुदा जइ ठाम ठेंगी पकड़ने रहै तइ ठामसँ छड़-छड़ खून
बहैत। अपन दहिना औंठासँ जीबछी दाबि देलक। कनिये कालक बाद खून बन्न भऽ गेलै। जीबछी
फेर फड़ तोड़ैले पानिमे पैसल। तोड़ि कने काल बाद जीबछी कहलक- “आउ ने, आब किछु ने हएत।”
जीबछीक बात सुनि मुसना आँखि गुड़रि कऽ बाजल- “ई
मौगिया जान मारैपर लगल अछि। जे कहुना मरि जाए। हमरा की दुनियामे सैँएक कमी छै? दोसर कऽ लेब। दुनू बच्चा दिस देखैत बाजल- मुदा ऐ टेल्हुक सबहक की हेतै? बिलटि कऽ मरत की नहि?” पति दिस देखि पत्नी मुस्की दैत बाजलि- “नञि
तोड़ब तँ नञि तोरु। ओतै बैसि बच्चा सभकेँ खेलाउ।”
दुनू बोरा भरि जीबछी आंगन अनलक। सभकेँ सम्हारने
मुसना सेहो आएल। आंगन आबि जीबछी चुल्हि पजारि, भानस कऽ दुनू बच्चो आ अपनो दुनू परानी खेलक। खा कऽ
जीबछी हाँसू लऽ भैंटक फड़ चीरि-चीरि दाना निकालए लागलि। लाल-लाल, गोल-गोल। मुसना सेहो दाना निकालए लगल। दुनू
बच्चा दुनू भाग बैसि दूटा फड़केँ गुड़कबैत। दानाकेँ एकटा चटकुन्नीपर थोपि-थोपि रखैत
जाए। मुदा कनिये काल बाद मुसनाकेँ चीलम पीबैक मन भेलै। ओ उठि कऽ चुल्हि लग जा
आगियो तपए लगल आ चीलमो पीबए लगल। दानाक ढेरी देखि जीबछी गर अँटबए लागलि जे एत्ते
कत्तऽ कऽ राखब। गुनधुन
करैत। एकाएक नैहरक बात मन पड़लै। मन पड़िते मूहसँ हँसी फुटलै। जीबछीकेँ हँसैत देखि
मुसना अह्लादित भऽ कहलक- “ऐँ गै, कोन सोनाक तमघैल तोरा भेटि गेलौहेँ जे एना खिखिआइ
छेँ।”
मुदा पाशा बदलैत जीबछी बाजलि- “एखैन तँ अन्हार भऽ
गेलै, काल्हि भोरे एकटा खाधि
टाटक कात अंगनेमे खुनि देबै।”
भोरे मुसना ढक जकाँ गोल-मोल खाधि खुनलक। जीबछी
दू-लेब कऽ कऽ लेबि, सुखौलक। ओइमे
भैंटक दाना सुखा-सुखा रखैत गेल। ऊपरसँ टाटक झँपना बना मुसना दऽ देलक।
मास दिनक मेहनतिसँ जीबछीक आंगन भैंटक दानासँ भरि गेल। अनभुआर चीज तेँ चोरी-चपाटीक डरे
नहि। भरल आंगन देखि जीबछीक मनमे समुद्रक लहरि जकाँ खुशी हिलकोर मारए लगलै।
कनडेरिये आँखिये मुसना दिस
देखि जीबछी मुस्किया देलक। घरवालीक मुस्की देखि मुसना खिसिया कऽ बाजल- “हमरा
देखि-देखि तोरा हँसी लगै छौ। हँसि ले, जते हँसमे से हँसि ले। जाबे जीबै छियौ ताबे।
भगवान केलखुन आ मरलियौ तखैन तोहर हँसी नगरक लोक देखतौ।”
मुदा जीबछीक लेल धैन-सन। किएक तँ खुशीसँ मन एते भरल
रहै जे घरबलाक बात ओइमे पैसिबे ने केलै। मने-मन जीबछी लावा भुजैक विचार करए लागलि।
लावा भुजै लेल एकटा नम्हर खापड़ि चाही। बालु रखैले एकटा कोहा चाही। लारनि तँ अपनो
खरहीसँ बना लेब। बाउलो नदी कातसँ लऽ आनब। जखन कुम्हनि ओइठाम जाएब तँ कचकुह ताकि कऽ
एकटा नमहर तौला लऽ लेब। ओकरे खापड़ि बना लेब। बालु धिपबैले मझोलको कोहासँ काज चलि
जाएत। एकटा सरबाक काज सेहो पड़त। किएक तँ बालु जे देबै से तँ हाथसँ नञि हएत। ओइमे
एकटा बत्तीक डाँट लगबए पड़त। लगा लेब। मुसनाकेँ कहलक- “लाबा भुजै लेल जारनक ओरियान
करए पड़त।”
लावाक नाम सुनि मुसनाक मनमे खुशी भेलै। मुस्कुराइत
उत्तर देलक- “अखन टेंगारी सुढ़िया लै छी। बेरु पहर गिरहत कक्काक गाछीसँ बाँझियो आ
सुखल ठौहरियो सभ आनि देब।”
भरि दिनमे दुनू परानी जीबछी सभ कथूक ओरियान कऽ लेलक।
लावा भुजब जीबछी शुरू केलक। दू चुल्हिया चुल्हि। एक
मूहमे खापड़ि, दोसरमे कोहा।
खापड़िमे भैंटक दाना भुजैत आ कोहामे बालु धिपैत। पहिल घानी भुजि जीबछी एक चुटकी
चुल्हिमे दऽ दोसर घानी भुजब शुरू केलक। दोसर घानीक लावा देखि जीबछीक मन तर-उपर करए
लागल। पहिलुका घानीक लावा चंगेरीमे लऽ दुनू बच्चो आ घरोबलाकेँ आगूमे देलक। आगूमे
लावा देखि मुसना मने-मन सोचए लगल जे ई मौगिया बड़ लूरिगर अछि। एहेन स्त्री भगवान
सभकेँ देथुन। कहू जे एखैन तक हम जे बुझितो ने छलौं से आइ खाइ छी। धिया-पुताकेँ
पोसब कोन बड़का भारी बात छिऐ, समाजो लेल लोक बहुत किछु कऽ सकैत अछि।
लावाक गमक पुरबा हवामे मिलि गामकेँ सुगंधित कऽ देलक।
सुगंध पाबि टोलोक आ गामोक स्त्रीगण सभ लावा कीनैक लेल एक्के-दुइये जीबछीक आंगन अाबए
लगल। मुदा एक्केटा जबाब जीबछी सभकेँ दैत- “पहिने गिरहत कक्काकेँ खुएबनि, तखन केकरो देब। भरि दुपहर जीबछी लाबा भुजलक।
दू छिट्टा। दुनू छिट्टा लावा घरमे रखि ओइमे सँ एक मुजेला लऽ साड़ीसँ झाँपि जीबछी
मुसनाकेँ कहलक- “हम गिरहत कक्का ओइठाम जाइ छी। अहाँ अंगनेमे रहब।” कहि जीबछी माथपर मुजेला लेने श्रीकान्त
ऐठाम बिदा भेल।
जीबछीक माथपर मुजेला श्रीकान्त गौरसँ देखि
मुस्कुराइत कहलखिन- “बड़ खुशी देखै छी लछमी महरानी। मुजेलामे की चोराकऽ अनलौंहेँ।
कने हमरो देखए दिअ?”
अनसुनी करैत जीबछी मुस्की दैत आंगन जा गिरहतनीक
आगूमे मुजेला रखि कहलकनि- “काकी, थोड़े कऽ लाइ बना लिहथि। अखन थोड़े नोन-मरीच-तेल मिला कऽ देथु। जे कक्काकेँ दऽ
अबै छिएनि।”
छिपलीमे लावा नेने जीबछी दरबज्जापर जा श्रीकान्तक
आगूमे देलकनि। ओ छिपलीमे उज्जर-उज्जर रमदानाक लावा जकाँ लावाकेँ निहारि-निहारि
देखए लगलाह। जीबछी कहलकनि- “काका, की निङहारै छथिन, पहिने एक
मुट्ठी मुँहमे दऽ कऽ देखथुन ने। भैंटक लावा छिऐ।”
एक मुट्ठी उठा श्रीकान्त मुँहमे देलखिन। लावाक
कोमलता आ सुआद बूझि श्रीकान्त पत्नीकेँ सोर पाड़ि कहलखिन- “एत्ते सुन्नर वस्तुकेँ अखन
धरि जनितौं नहि छलौं। धन्य अछि जीबछीक ज्ञान आ लूरि जे एहेन सुन्नर हराएल बस्तुकेँ
ऊपर केलक। साक्षात् देवी छी जीबछी। जाउ, सन्दुकमे सँ एक जोड़ साड़ी आ आंगी निकालने आउ। जीबछीकेँ अपना ऐठामसँ पहिरा कऽ
बिदा करब। गरीब-दुखियाक देवी छी जीबछी।”
सभ दिन जीबछी लावा भुजैत छलि आ अंगनेसँ लोक सभ
कीनि-कीनि लऽ जाइत। पनरह दिनक जमा कएल रुपैयो आ फुटकुरियो जीबछी मुसनाकेँ गनै लेल
आगूमे देलक। पाइ देखि मुसनाक मन उड़ि गेल। मूहसँ ठहाका निकलल। एक टकसँ मुसना जीबछी दिस
देखि, कैँचा
गनए लगल।


text:
- पिछला पांच साल मे इ पहिल बेर विकास क रफ्तार 10 फीसदी स नीचा फिसलल।
- बिहार एखनो देश क मुकाबला मे दोगुना रफ्तार स क रहल तरक्की
- प्रति व्यक्ति आय मे 8 प्रतिशत क बढोतरी, मुदा बिहारी एखनो देश मे सबस गरीब
पटना । बिहार मे प्रति व्यक्ति आय मे 8 प्रतिशत क बढोतरी दर्ज कैल गेल अछि आओर इ आब 15830 टका क स्तर पर आबि गेल अछि। हालांकि प्रति व्यक्ति आय क मामला मे बिहार एखनो देश मे सबस निचला पायदान पर अछि। दोसर दिस बिहारी क आमदनी बढलाक बावजूद बिहार क विकास सुस्त अछि। कृषि उत्पादन आओर निर्माण (कंस्ट्रक्शन) उद्योग क सुस्ती बिहार क विकास क रफ्तार कए सुस्त क देलक अछि। राज्य क विकास दर करीब 9.5 फीसदी पर आबि गेल अछि । हालांकि, राज्य सरकार एहि सुस्ती लेल देश मे मौजूद आर्थिक मंदी कए दोषी ठहरा रहल अछि।
राज्य क योजना आ विकास विभाग क प्रधान सचिव विजय प्रकाश राज्य क विकास क आंकडा पेश केलथि अछि। हुनक कहब अछि जे अग्रिम अनुमान क अनुसार 2004-05 क स्थिर मूल्य पर एहि वित्त वर्ष (2012-13) मे बिहार क सकल घरेलू उत्पाद 1,57,957 करोड़ रहबाक अनुमान अछि, जखनकि बीतल वित्त वर्ष (2011-12) मे इ 1,44,278 करोड़ छल । एहि हिसाब स राज्य सरकार कए एहि साल 9.48 फीसदी विकास दर भेट सकैत अछि। पिछला पांच साल मे इ पहिल बेर छी जखन बिहार क विकास क रफ्तार 10 फीसदी स नीचा फिसलल अछि। पिछला साल बिहार 13.2 फीसदी क रफ्तार स तरक्की केने छल। प्रकाश क कहब अछि जे विकास क रफ्तार कनि सुस्त जरूरी भेल अछि मुदा बिहार एखनो देश क मुकाबला मे दोगुना रफ्तार स तरक्की क रहल अछि।
विकास क रफ्तार कम हेबाक कारण स्पष्ट करैत ओ एकरा लेल मुख्य रूप स कृषि उत्पादन मे सुस्ती आ निर्माण उद्योग क सुस्ती कहला । दरअसल, चालू वित्त वर्ष मे राज्य मे कृषि आ पशुपालन क्षेत्र मे विकास क रफ्तार महज 2.28 फीसदी रहल। संगहि, राज्य मे चाउर आ गहूम क उत्पादन सेहो कम भेल अछि। चालू वित्त वर्ष मे राज्य सरकार कए 78.8 लाख टन धान आ 63.79 लाख टन गहूम क उत्पादन क उम्मीद अछि। बीतल वित्त वर्ष मे बिहार मे करीब 82 लाख टन धान आ 65 लाख टन गहूम क उत्पादन भेल छल । दरअसल, बीतल साल वर्षा काफी देरी स भेल छल। एहि कारण स राज्य मे कृषि कार्य बाधित भेल। हालांकि, बिहार क उत्पादकता मे बढोतरी भेल अछि। चालू वित्त वर्ष मे धान क मामला मे बिहार क उत्पादकता 25.38 क्विंटल प्रति हेक्टेयर रहल, जखनकि बीतल वित्त वर्ष मे बिहार प्रति हेक्टेयर 24.63 क्विंटल धान क उत्पादन क रहल छल । दोसर दिस, दलहन मे सेहो उत्पादकता बढल अछि। विकास दर मे कमी क दोसर कारण राज्य मे निर्माण उद्योग क विकास क रफ्तार रहल जे एखन सुस्त अछि। चालू वित्त वर्ष निर्माण उद्योग क विकास क दर 7.53 फीसदी रहल, जखनकि बीतल साल मे इ दहाई क आंकडा मे रहैत छल। हालांकि, चालू वित्त वर्ष मे राज्य मे विनिर्माण क्षेत्र मे तेजी देखबा लेल भेटल, जाहि मे 14.58 फीसदी क दर स बढोतरी भेल। निर्माण उद्योग क सुस्ती रहल मुदा विनिर्माण मे सक्रियता शुभ संकेत कहल जा सकैत अछि । दरअसल, विनिर्माण क्षेत्र स्थायी विकास क द्वार खोलैत अछि। ओ कहला जे सुस्ती क अहम वजह राष्ट्रीय स्तर पर मौजूद आर्थिक मंदी सेहो अछि । देश क विकास क रफ्तार बहुत कम भ गेल अछि, एखन मे बिहार क विकास गति कए बचा कए राखब मुश्किल भ गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
इजोरिया राति मे
एकसरि बैसला पर
मोन पड़ैत अछि अपन गाम
आन गामक चभच्चा पोखरि
प्राय: हमर नेनपनक कोनो संगी
एहि इजोरिया मे नाओ पर घूमैत होयत
कवि- श्री सुभाष चन्द्र,
युवा पत्रकार सुभाष जी पत्रकारिताक संग हिन्दी आ मैथिली दुहू साहित्य मे सक्रिय छथि। संगे एकगोट नव मैथिली पत्रिका निकालबा लेल सेहो प्रयासरत छथि। सम्प्रति "प्रथम इम्पैक्ट" नामक पाक्षिक पत्रिका मे कार्यरत आ दिल्ली मे निवास।
सम्पर्क-+91-98718 46705
- सम्पादक।
गबैत होयत कोनो फिल्मी प्रेमगीत
आ,
बसबिट्टी सँ उड़ल होयत कोनो चिड़ै
उडि़ क' गेल होयत आमक गाछी दिस
एहि शहरक धारक कात
हम एकसरि बैसल छी
मौन पड़ैत अछि बेर-बेर अपन गाम
एहि शहर मे दस वर्ष रहलो पर हम
एहि शहर मे नहि छी
मोहल्ला मे छी मात्र एक 'किराएदार'
किराएदारक कोनो अस्तित्व नहि होइत अछि
कोनो शहर मे
चिड़ैए जकां किराएदार
एहि मोहल्ला सँ ओहि मोहल्ला मे चलि जाइत अछि
अथवा
चलि जयबाक लेल बाध्य कय देल जाइत अछि
हम छी, नहि छी
कोनो अस्तित्व नहि रखैत अछि एहि शहर मे
मुदा,
शहर मे रहब लाचारी अछि हमरा लेल
चिड़ैए जकां चाहे बसबिट्टी मे रही
अथवा आमक गाछी मे
हमरे जेकाँ शहर मे रहितो एकसरि अछि
यमुना
आओर, धीरे-धीरे जा रहल अछि
थाकल, ठेहिआयल, हमरे जकाँ।


text:
हेमा मालिनी
हेमा मालिनी(English: Hema Malini) भारतीय चलचित्र क्षेत्रके एक बहुप्रसिद्ध चलचित्र अभिनेत्री तथा चलचित्र निर्माता छि।
विषय सूचीसभ
बाल्यकाल[सम्पादन करी]
व्यक्तिगत जीवन[सम्पादन करी]
मुख्य चलचित्रसभ[सम्पादन करी]
सन्दर्भ सामग्रीसभ[सम्पादन करी]
- ↑ "rediff.com: A dream called Hema Malini", Rediff.com, १६ अक्टुबर १९५८, अभिगमन तिथि १४ जून २०११।
बाह्य जडीसभ[सम्पादन करी]
एहो सभ देखु[सम्पादन करी]
- हेमा मालिनी सँ सम्बन्धित मिडिया विकिमिडिया कमन्समे सेहो अछि।
- इन्टरनेट चलचित्र भण्डारणमे हेमा मालिनी


text:
सर्वपल्ली राधाकृष्णन
डा. सर्वपल्ली राधाकृष्णन (तमिल: சர்வபள்ளி ராதாகிருஷ்ணன்; ५ सितम्बर १८८८ – १७ अप्रैल १९७५) भारतक प्रथम उप-राष्ट्रपति (१९५२ - १९६२) आ दोसर राष्ट्रपति रहल ।[१] ओ भारतीय संस्कृतिक संवाहक, प्रख्यात शिक्षाविद, महान दार्शनिक आ एक आस्थावान हिन्दू विचारक छल ।[२] हुनकर याह गुणक कारण सन् १९५४ मे भारत सरकार हुनका सर्वोच्च सम्मान भारत रत्नसँ अलङ्कृत केनए छल । हुनकर जन्मदिन (५ सितम्बर) भारतमे शिक्षक दिवसक रूपमे मनाएल जाइत अछि ।[३]
प्रारम्भिक जीवनी[सम्पादन करी]
सर्वपल्ली राधाकृष्णनक जन्म दक्षिण भारतक तिरुत्तनि स्थानमे भेल छल जे चेन्नईसँ ६४ किमी उत्तर-पूर्वमे अछि। ओ भारतीय संस्कृतिसँ ओतप्रोत एक प्रख्यात शिक्षाविद, महान दार्शनिक, उत्कृष्ट वक्ता आर एक आस्थावान हिन्दू विचारक छल। ओ स्वतन्त्र भारत के दोसर राष्ट्रपति छल। एहीसँ पूर्व ओ उपराष्ट्रपति सेहो रहल। राजनीति मे आवै से पूर्व ओ अपन जीवन के महत्वपूर्ण ४० वर्ष शिक्षक के रूप मे व्यतीत केने छल। उनका मे एक आदर्श शिक्षक के सारा गुण मौजूद छल। ओ अपन जन्म दिन अपन व्यक्तिगत नाम से नै अपितु सम्पूर्ण शिक्षक बिरादरी क सम्मानित कएल जाएके उद्देश्य से शिक्षक दिवस के रूप मे मनावे की इच्छा व्यक्त केने छल जेकर परिणामस्वरूप आई सेहो सारा देश मे उनकर जन्म दिन (५ सितम्बर) क प्रति वर्ष शिक्षक दिवस के नाम से ही मनावल जाएत अछी।


text:
Monday, April 9, 2012
विजय हरीश- चारिटा विहनि कथा
छींट बला गमछा
हम हुनका दिस दैखलियै तँ ओ बैसले-बैसल मुस्किया देलखिन। कने आर लग जे गैलियै तँ ओ खिलखिला कऽ हँसि देलखिन। हम अति–उत्साहित भऽ हुनक आरो लग जे गैलियै तँ ओ कने सइटि कऽ कानमे कहलखिन–“भाइयौ हमहुँ अहींक जाति–बिरादरी छी”। आ अपन माथ परक छींटबला गमछा हटा देलखिन।
किकिऔनी
दुइ गोट लेखक मित्र छलाह। एकटा नव तँ दोसर पुरान। पुरान किछु हद धरि एक मोकामपर पहुँचि गेल छलाह। तँ नवका हुनका लग बेर–बेर दौड़थि। पुरनका बेचारे आजिज भऽ गेल छलाह अपन नव मित्रसँ। मुदा बाजताह की? कहबाके लेल, मुदा छलथि तँ मित्र। एक दिन ओ कविताक माध्यमे अपन पीड़ा व्यक्त केलखिन आ कविताक शीर्षक देलथिन–किकिऔनी।
नोट- “सगर राति दीप जरय” सरसठिम कथा गोष्ठी, मानाराय टोल, नरहन (समस्तीपुर) मे पठित
भावी–रणनीति
हम बच्चा सभकेँ ट्यूशन पढ़बैत छलहुँ। एक ठाम नव ट्यूशन शुरू करबाक छल। हम ओतए पहुँचलहुँ। मौसम कने गर्म छल। कुर्सीपर बैसते गमछासँ हाथ–मुँह–पोछए लगलहुँ।
तखने कुसंयोगे हमरा दहिना आँखिमे किछु पड़ि गेल। आँखि लिबिर–लिबिर करए लागल। बगलेमे बच्चा सभक दादी बैसल छलि। ओ हमरा दिस कने नजरि कड़ा करैत बाजि उठलीह–“हो मास्टर! आइ तोहर पहिले दिन छिअ आ हमरा तोहर छिच्छा नीक नञि बुझबै छअ”।
हुनकर ई गप्प हमरा टिकासन धरि लेसि देलक। मुदा हम पितमरू भेल हुनका कहलियनि–“नञि माताराम कोनो तेहेन गप्प नञि छै। हम तँ अपनेक आँखिक रोशनी टेस्ट करैत छलहुँ। किएक तँ ओहि हिसाबे ने हम अपन भावी–रणनीति तेँ करब”।
तृष्णा
हमरा टोलामे ‘एकगोट’ छल। नमरी कोढ़िया। पुरखाक अर्जल संपैत बेचि–बेचिक जीवन भरि अपन आत्मिक आ शारीरिक सुख मौज केलथि। जीह तँ बहसले रहनि अय्याशो तेहने। हुनक गप्प सुनिक तँ नवका छौड़ा सभ आँगुरमे दाँत काटे लागैत छलै। अपन छुतहरपनीक लेल ओ प्रसिद्ध छलाह आ एहि आगाँ ओ धियो–पुताक भविष्यक लेल कहियो नञि सोचलनि।
तँ समए एलनि तँ बेटा–पूतोह खूब ऐराठेन, खूब दुर्गज्जन करनि। ई रोज–रोजक फजीहत देखि अड़ोस–पड़ोस बलाक अनसहज लागि जानि मुदा हुनका लेल कोनो हरख विषए नञि। एहि क्रममे एक दिन एकटा हुनके मेरिया आजिज भऽ बाजि उठलाह–एह! हिनका जगहपर जौ दोसर कियो रहिते तँ निस्तुके बिख खा लित मुदा एहि चार्वाक प्रवृति इंसान लेल कोनो बात नञि। सभ किछुकए कुर्त्तामे पड़ल गदी जकाँ झाड़ि दैत रहथिन लागै जेना निर्लज्जताक सभ घाटक पानि ओ पीने रहथि। छिः छिः ऐना बेटा पूतोहूक खोरनाठबसँ मरि जाएब बेसतर एहेन जीनगी कतो मनुक्खल जीते।
संयोगे एक राति हुनके घर लग बाटे हम जाइत छलहुँ कि एकटा आवाज हमरा कानमे सुनाई पड़ल ‘राम जानकी, राम जानकी’ हम अकनाबे लगलौं कि फेर वैह आवाज ‘राम जानकी, राम जानकी’ रक्षा करहुँ प्राण की ओ अपन मचानपर पड़ल रटेत छलाह। कने मुसकीयाबेत हम आगाँ बढ़ि गेलौं।
Posted by Gajendra at 8:20 AM
Labels: विजय हरीश
Subscribe to: Post Comments (Atom)


text: चैत्र–२१ गते,लुटपाटमे संलग्न एक प्रहरी जवानसहित ६ गोटेके प्रहरी पक्राउ कऽ रबिदिन सार्वजनिक कएलकअछि ।पक्राउ परबलामे नुवाकोट खरानीटारमे दरबन्दी भऽक महानगरीय प्रहरी वृत्त सोह्रखुट्टेमे कार्यरत २६ वर्षीय प्रहरी जवान अजय गुरूङ सेहो अछि । पक्राउ परबला अन्य डान्स बारमे काज करबला, टुरिस्ट गाइड, बाउन्सर, सवारी चालक रहल खुजलअछि । प्रहरीके अनुसार लुटपाटमे संलग्न रहल आशंका कएलगेल अन्य तीनगोटे फरार रहलअछि ।शनिदिन सोह्रखुट्टेसँ पक्राउ परबलासभके साथसँ ५९ तोला ९८ लाल सुनके गरगहना, नगद एक लाख २५ हजार आ ६ टा मोबाइल बरामद भेलअछि । घटनाके २४ घण्टा बित्न नै पबति ओ सामान बेच्वाक तयारी करतिकाल प्रहरी ओकरासभके पक्राउ कएनेअछि ।


text:
विकिमिडिया कमन्स
विकिमिडिया कमन्स (कमन्स के नाम सँ सेहो जानल जाएत अछि) मुक्त प्रयोग चित्रसभ, ध्वनि आर अन्य मिडिया फाइलसभ कें एक अनलाइन भन्डार छी । ई विकिमिडिया फाउन्डेसन कें एक परियोजना छी । विकिमिडिया कमन्स पर उपारोपण केल गेल सभ संचिका सभ विकिमिडिया परियोजनासभ जेना विकिपिडिया, विकिसोर्स, विकिन्यूज, विकिवर्सिटी, आदि के विभिन्न भाषा रुप में इस्तेमाल केल जा सकएत अछि । ई संचिका अफलाइन प्रयोग के लेल डाउनलोड कएल जा सकएत अछि । वर्तमान समय में कमन्स पर 1.2 करोड सँ बेसी मिडिया संचिका उपलब्ध अछि ।[१]
स्थापना[सम्पादन करी]
सन्दर्भ[सम्पादन करी]
- ↑ विकिमीडिया कॉमन्स पर आँकड़ों का पृष्ठ


text:
महादेव केर असीम अनुकम्पा सँ 'दहेज मुक्त मिथिला - स्मारिका २०१४' केर विमोचन समारोह भव्यतापूर्वक सम्पन्न भेल। प्रमुख अतिथि मिथिला-मैथिली केर सर्वश्रेष्ठ पुरोधा सम्माननीय डा. बैद्यनाथ चौधरी बैजु द्वारा स्मारिकाकेर विमोचन कैल गेल।
समय सँ शुरु भेल कार्यक्रम केर अध्यक्षता संस्थाक संरक्षक पं. धर्मानन्द झा द्वारा कैल गेल आ तहिना सौराठ सभागाछी मे संरक्षक डा. शेखर चन्द्र मिश्र द्वारा स्वागत संबोधन कैल गेल। संस्थाक राष्ट्रीय अध्यक्ष श्री पंकज झा स्वयं मंच संचालन केलैन। संस्थाक महाराष्ट्र अध्यक्ष दहेज मुक्त मिथिला अभियान पर प्रकाश दैत भविष्य योजना केँ सभामे प्रस्तुत कयलनि। सुप्रसिद्ध गायक श्री पवन नारायण द्वारा गोसाउनि गीत सँ प्रारम्भ भेल सभा केर बीच-बीच मे मिथिला-महिमा-गान सहित किसलय कृष्ण द्वारा अस्मिता-बोध जागृति हेतु कविता पाठ कैल गेल।
संस्थाक उद्देश्य प्रति पूर्ण समर्पण आ १०८ टा दहेज मुक्त विवाह करेबाक संकल्पित व्यक्तित्व पत्रकार श्री राजेश मिश्र द्वारा दहेज मुक्त मिथिला केर अभियान संचालन तथा ओहि सऽ प्रेरणा लेबाक बात सभा मे राखल गेल। संगहि ओ आह्वान करैत कहलनि जे कलमजीवी पत्रकार पर बड पैघ जिम्मा होइत छैक, ओ सब चाहता तऽ कूरीति जरुर भागत। बस हिम्मत करैत दहेजखोर सबहक विरोध करैत कानून-प्रशासन केँ संविधान अनुसार चलबाक लेल बाध्य केनाय छैक।
समारोह मे विशेष उपस्थिति भारतीय काँग्रेस केर वरिष्ठ नेतृत्वकर्ता श्री ज्योति रमण झा, मधुबनी जिला परिषद् केर उपाध्यक्ष श्री भरत भूषण, जिला पार्षद श्री सिंह जी, साहित्यकार श्री सदरे आलम, मैथिली दर्पण केर संपादक श्री कृष्ण कुमार झा 'अन्वेषक', मिथिला राज्य निर्माण सेनाक राष्ट्रीय अध्यक्ष श्री श्याम सुन्दर झा, कान्तिपुर दैनिक नेपाल केर विशेष संवाददाता तथा अतिथि श्री अवधेश झा, उज्यालो दैनिक नेपाल केर विशेष सहयोगी संवाददाता व अतिथि श्री जितेन्द्र ठाकुर, दहेज मुक्त मिथिला अभियान केर प्रथमहि दिन सँ सहयोग कयनिहार भास्कर झा (नेपाल), महाराष्ट्र दमुमिसँ आयल श्री सुभाष मिश्र, श्री राजेश राय, श्री सुबोध ठाकुर, दिल्ली सँ कौशल कुमार, साहित्यकार कवि पंकज सत्यम्, बिठौली सँ सुभाष राय, जटाशंकर राय, युवा मैथिल अभियानी अंकित राय सहित विभिन्न हस्ती लोकनि एहि समारोह मे भाग लेला। स्थानीय वक्ता-विद्वान केर सेहो सहभागिता नीक रहल। देल्ही सं मदन कुमार ठाकुर जी सेहो बहुत शारारिक योगदान देला , सुरुवात सं जे लागला फोटो खिचाय आ वीडियो रिकॉर्ड कराइ में पूर्ण रूपे अपन कर्तब्य निभेला | ,
"संपूर्ण मिथिला सँ एहि कूरीति केँ भगेबाक लेल जागृतिमूलक कार्य साविककाल सँ होइत रहल वैवाहिक सभास्थली पर एहि संस्था द्वारा क्रमश: आयोजन करैत गाम-गाम मे निगरानी समिति बनाओल जाय। दहेज मुक्त विवाह करनिहार केँ स्मारिका तथा विभिन्न मिडिया द्वारा यशगान करैत प्रोत्साहन कैल जाय। जेना सिया केर विवाह लेल शिवधनुष भंग करयवला दूलहा वरण करबाक कठोर संकल्प छल, किछु तहिना आजुक मैथिल ललना धिया सिया लेल सेहो 'बिन माँगरूपी दहेजक दूलहा' वरण करबाक संकल्प लेल जाय। शिक्षा व सुविधा बेटा तथा बेटी केँ एकसमान देल जाय। आपसी सहयोग बढबैत मिथिला समाज केँ परिष्कृत बनेबा मे दमुमि केर अभियान प्रति समर्पित सहयोग देल जाय।"
अध्यक्षीय भाषण मे पं. धर्मानन्द झा द्वारा अभियानक उत्कर्ष तथा एकर लाभ बारे निजी अनुभव केर बखानक संग सौराठ सभा स्थित माधवेश्वरनाथ महादेव मन्दिरक जीर्णोद्धार लेल सदिखन तैयार रहबाक बात कहल गेल। तदोपरान्त प्रवीण केर धिया-गान तथा पुन: पवन नारायण केर समदाउनि सँ कार्यक्रम केर समापन कैल गेल।
स्मारिकामे एहि बेर मूलत: आलेखमूलक संग्रहक संग ३ वर्ष यात्रा वृतान्त तथा भविष्य केर योजनाकेँ समेटल गेल अछि। बहुत कमहि समय मे प्रतिकूल परिस्थिति रहितो स्मारिका प्रकाशन केर कारण वैयाकरणिक अशुद्धि टाइपिंग-एरर सँ छूटि गेल अछि। बहुतो परिवारक विवरण अन्तिम समय मे समुचित फाइल मे प्राप्त नहि होयबाक कारणे एहि बेरुक स्मारिका मे स्थान देब छूटि गेल, ऐगला अंक मे वा एकर पुन:संस्करण मे सेहो समेटल जा सकैत अछि। मन, वचन आ कर्म सँ एकता रखैत संकल्पित अभियानी बनि दहेज मुक्त मिथिला द्वारा आइ धरिक समस्त आयोजन कैल गेल अछि। समस्त सहयोगी प्रति आभार प्रकट करैत हम प्रधान संपादक प्रवीण सबकेँ फेर सँ धन्यवाद ज्ञापन करैत छी। आशा करैत छी जे भविष्य मे एहि तरहक ऐतिहासिक कार्य आरो भव्यता संग कैल जायत।


text:
Monday, February 26, 2007
किरणजी आ प्रगतिशील चेतना (मैथिली ब्लॉग)
अविनाश
किरणजी हमरा लेल अनचिन्हार छलाह। नाम आ ओहि नाम मे निहित मर्म कें बूझब, दुनू फराक स्थिति थिक। किरणजी एक टा आंदोलनकारी छलाह अथवा यैह जे जाहि विद्यापति समारोहक मादें हमरा सभक सर्वश्रेष्ठ स्मृति अछि, ओकर नींव किरणेजी रखने रहथि- आदि इत्यादि वस्तुनिष्ठ जानकारी सभ। किरणजीक महत्व एहू सं बेसी भ' सकैछ अथवा ओ जाहि तरहक भाखा आ समाजक कल्पना कयलनि, ओकरा बुझबाक चेष्टाक संगे हम कहियो सक्रिय नहि रहलहुं। ई ओहि युवकक स्वीकारोक्ति अछि, जे अपन भाखा आ ओकर रचनाकार सभ कें ओतबो नहि जनैत अछि, जतबा ओकरा अपना कें समृद्ध करबा लेल आ भाखाक प्रति अपन अनुराग, अपन ललक कें विश्वसनीय बनेबा लेल जनबाक चाही। यैह स्थिति लगभग ओहि सभ युवा रचनाकार सभक थिक, जे एक टा हल्लागुल्ला आ प्रलापक संगे साहित्य मे सक्रिय छथि। हुनका सभ कें एहि सं कोनो मतलब नहि जे हुनक विरासत की छनि! अपना समय कें अपन रचनाक माध्यमें बोकरब सं पहिने ओहि विरासत कें चीन्हब जानब कतेक जरूरी थिक!
रचना पुरान समाज मे एक टा नब समाजक अनुसंधान थिक। पुरान समाज जेना होइत अछि, हमरा सोझां मे होइत अछि। ओकर यथार्थ अथवा ओकर फंतासीक विवरण आ ओकर व्याख्ये मे, बुझू नब समाजक नींव पड़ैत अछि। विरासत के चीन्हब अहू दुआरे जरूरी अछि, किएक तं एहि सं बुझबा मे अबैछ जे पुरान समाजक व्याख्या कोन कोन तरहें भेल अछि। मैथिली मे हमर सभक पीढ़ीक आरंभ जाहि तरहें भेल अछि- ओ विरासत सं विलगावक संग भेल आरंभ अछि। एकर एकटा खास कारण थिक। हमर सभक पूरा दौर महत्वाकांक्षाक दौर थिक। अर्थशास्त्र एकरे बजारक काल कहैत छै। बजार हमरा सभक महत्वाकांक्षा कें कम श्रम सं अर्जित सफलता सं जोड़ैत अछि। आ विरासत कें चीन्हब तं श्रमसाध्य कार्यव्यापार थिक! एकरे सं बचबा लेल हमरा सभ अपन अपन एकपेरिया ताकने घुरैत छी आ एक टा संकीर्ण, कंजूस आ अर्थहीन रचनाकार मे बदलि जाइत छी।
इतिहासक हजार हजार खाम्ह होइत अछि। सभ टा खाम्ह तं हमरा सभक विरासत नहि भ' सकैछ! हमरा सभक बहुत रास रचनाकार अपन साहित्यक माध्यमें मनोरंजन, पांडित्य, आत्मश्लाघाक प्रचारक संगहि विशिष्टक वंदना करैत रहलाह अछि, ओ हमर विरासत किन्नहु नहि भ' सकैत छथि। मुदा बहुत रास नवागंतुकक लेल भइयो सकैत छथि! तें हम सभ अपन अपन विरासत चुनैत छी।
मोहन भारद्वाजजी आ अशोकजी हमरा किरणजीक साहित्य उपलब्ध करौलनि। नब लोकक लेल मैथिलीक दुर्गम दुर्लभ साहित्य कें ताकब हेरब सेहो तं एक टा दुर्गम दुर्लभ कार्य थिक! अस्तु, हम किरणजी कें मनोयोगपूर्वक पढ़लहुं आ पढ़बा काल एहि बात पर चकित होइत रहलहुं जे किरणजी सचेत रूप सं एहेन पात्र सभक कथा लिखलनि, जिनकर जगह हमरा सभक सवर्ण समाजक मोनक सीमान सं बहार अछि। हम ओहि सोलकन्हि समाजक गप कहि रहल छी, जे आइ काल्हि भारतीय साहित्य आ राजनीतिक केंद्र मे अछि। मुदा महत्वपूर्ण ई जे किरणजीक साहित्य सोलकन्हि समाजक उपस्थिति ठीक तखने अछि] जखन आन आन भारतीय भाखा साहित्य मे सेहो दलित साहित्यक जोर अछि। तें ई नहि कहल जा सकैछ जे ओ आयातित संदर्भक संगे दलित जीवनक साहित्य रचलनि।
अजादीक बाद- सत्तरि आ नब्बेक दू दशकक भारतीय साहित्य मे सोलकन्हि समाजक वकालति देखबा मे अबैत अछि। खास क´ क´ मराठी साहित्य मे। मराठी मे एक स´ एक दलित साहित्य रचल गेल। चाहे ओ अछूत हो, जूठन हो, छोरा कोल्हाटी का हो, वा अक्करमाशी हो। मुदा महाराष्ट्रक स्थिति भिन्न छल। मराठी भाषी लेखक सभ कें रस्ता देखौलक हुनका जग्गह जमीन पर चलि रहल दलित आंदोलन सभ। मैथिली साहित्य आ समाज मे जखन हम अपन नजरि गाड़ैत छी, तं देखबा मे अबैछ जे सोलकन्हि समाजक जुटान- सोलकन्हि समाजक स्वर (विद्रोह नहि) बहुत क्षीण अवस्था मे कतहु कतहु अछि। ने कोनो़ पैघ आ हिंसक दमन आ ने कोनो कारगर प्रतिकार। विधानसभा आ संसद सभ मे ओहि थोड़ बहुत आबादी बला सवर्ण समाज सं समग्र मिथिलाक प्रतिनिधि बनैत रहलाह, जे छोटका लोक कें अपना भाखा समाजक हिस्सा कहियो नहि बन´ देलखिन। व्याकरणक एक टा सीमारेखा, डरीर पाड़ि देलखिन आ भाखा कें ओकरा भीतर धकेल क´ लोक सभ सं दूर क´ देलखिन। किरणजीक साहित्य यैह व्याकरण आ सीमा रेखाक निषेधक साहित्य थिक।
एतबे नहि- सामाजिक ताना बाना मे अंतिम आदमीक पहिल कथा कह´ बला रचनाकार किरणजी भेलाह- ओना हमरा शिवशंकर श्रीनिवास एहि सूचना सं समृद्ध कएलनि जे कुमार गंगानंद सिंह अपन एकांकी 'जीवन संघर्ष' आ कथा 'बिहाड़ि' मे दलित पक्षक विरल कथा कहने छथि। किरणजी दलित पक्षक सामाजिक रचनाकार तं छलाहे, दलित मोनक विवरण सेहो एतेक संवेदनाक संग प्रस्तुत करैत छलाह जे हुनक संपूर्ण कथा साहित्य मे सोलकन्हिक उपस्थिति बरजोरी नहि लगैछ। सोलकन्हि कें सेहो मोन होइ छै, ओकरो मोन कें ठेस लगै छै, ओकरो मोन नेह रखैत छै आ ओकरो मोन मे संबंधक संवेदना अपन उत्कर्षक संगे उपस्थित रहै छै- जे मेहनतिक चक्का मे हरदम फंसल रहैत छै आ जकरा बहार निकालबाक अवसरे नहि भेटै छै। सोचबाक, चिंता करबाक समय जकरा लग मे रहतै, वैह ने सोचि सोचि क' कानत, प्रतिक्रिया देत आ मोन कें पढ़ि सकत! हमरा सभक अभिजात समाज कें समये समय छनि, किएक तं हुनकर रोटी सोलकन्हि समाजक मेहनति सं बनैत अछि! अभिजातक मैथिली मे किरणजी छोटका लोकक लेल जगह बनौलनि आ हुनका समय मे ई एकटा बेस दुरूह काज छल।
किरणजीक सभ सं चर्चित कथा छनि 'मधुरमनि'। ई कथा की थिक? विकलांक पतिक जिनगीक गाड़ी खींचैत कामगार पत्नीक मोनक कथा। पति मोचन पूछैत अछि, 'भानस भेलै?' आ मधुरमनि तामस सं माहुर भ' जाइत अछि, 'हं! भनसे टा? नौ टा तीमन सचार लागल राखलए! काज ने धंधा, तीन रोटी बंधा! दरबज्जा पर बैसल बैसल बात गढ़ैत रहता- भानस भेलै? भानस भेलै?' मुदा जखन आन ओकरा उकसाब' चाहै छै, तं मधुरमनिक मोन मोचनक प्रति बेस मुलायम भ' जाइत छै, 'से किऐ कहै छथिन ई! ओ भीख मांगत तं हम हाथी सनक देह राखि क' की करब! ओ हमरा कमा क' खुअबैत से बड़ बढ़ियां आ ओकर हाथ पएर भगमान हरि लेलखिन तं भीख मांगत? ओकरा सन लूरि ककरा छै? पटिया उहे बीनैए! डाली, पथिया, ढाढ़ ककरा होइ छै ओकर सनक? अपने कमाइ खाइए ने तं आनक कमाइ? पिट्ठा पहलमान ल' क' हम की करब, जे भरि दिन डेंगबिते रहत। हमरा तं एक टा कथो ने कहियो कहइए। उहे अछि तें हमरा सन मुंहजोरिक बास भ' सकल।'
ई कथा एक टा एहन पात्रक कथा थिक, जे दलितो अछि, अपना जीवनक आधार सेहो अपने अछि आ ओ पुरान पारंपरिक समाजक ओहि चलन कें सेहो कोसै अछि, जे स्त्री सभ कें पुरुखक बादक पांती मे राखैए। मुदा ई सभ टा विमर्श कथा मे सहज रूप सं आएल अछि। कतहु सं नइं लागत जे पहिने किरणजी कथाक एजेंडा तैयार केने होथि आ तखन कथा लिखने होथि। खास बात ई जे हुनक पात्रक बोली बानी मे लोक मोहाविराक चाशनी घोरल रहै अछि। जेना मधुरमनिक तमसाइत ई कहब जे काज ने धंधा, तीन रोटी बंधा! एहि सं ई सिद्ध होइत अछि जे किरणजी अपन समाज, अपना भाखाक सरोकार सं कते प्रवाहमय ढंग सं संपृक्त छलाह।
एक टा आर खास बात- किरणजीक साहित्य मे अपना समयक दलित यथार्थ मौजूद अछि। मिथिला मे सवर्ण सोलकिन्हि संघर्ष ओतेक तिक्त नहि रहलै। दुनू एक दोसर पर आश्रित अछि। सोलकन्हि समाज सवर्ण लोकनिक अन्न पानि पर आश्रित, तं सवर्ण अपन संस्कार अनुष्ठान मे सोलकन्हि समाज पर आश्रित। तें मैथिली कथा मे जत´ कतहु सोलकन्हि समाज आ पात्रक विवरण आएल अछि, एहि संबंध आश्रयक सीमा मे आएल अछि। किरणजीक कोनो पात्रक प्रतिरोध कहियो हिंसक रूप सं मुखर नहि भेल। हिंसा तं एकतरफा रहै। इक्का दुक्का कोनो कोनो गाम मे छोट छीन झंझटि पर ब्राह्मण कैथ सोलकन्हिक संगे जूतम पैजार करय, मुदा ओकर सांस्कृतिक विवरण मे एकर पूर्ण ध्यान राखल गेल जे ई पूरा समाजक यथार्थक रूप मे नहि सामने हो। मुदा मिथिला मे शांतिपूर्वक दमनक प्रतिरोध मे जनमल हिंसा सोलकन्हि मोनक एक टा यथार्थ अबस्स रहल हैत, तकर अनुमान लगाओल जा सकैछ।
जेना एक टा कथा अछि 'चनरा'। एक टा पढ़ल लिखल अभिजात युवक कें ओ अपन जीवन संदर्भ सं अर्जित विचार वैभवक आगां बौना बना दैत अछि। 'अभिनव उत्तरा' सेहो एकटा सोलकन्हि स्त्रीक कथा अछि, जकरा लग (किरणजीक मुताबिक) गलती सं सवर्ण समाज सन दपदपाइत गोराइ आबि जाइत छै। जखन ओ पहिल बेर सासुर अबैत अछि, तं ककरो उत्साह नहि, प्रसन्नता नहि जे एक टा सुन्नर स्त्री घर मे आयल अछि। एकर उनटा एकर ग्लानि होइत छै जे एक टा सुन्नर स्त्रीक जीवन एहि घर मे व्यर्थ चलि जेतै। मुदा जं ओ सुन्नर स्त्री सेहो श्रम आ प्रतिबद्धताक पृष्ठभूमि सं अबैत अछि, तें ओ अपना भीतरक सुंदरता कें सेहो अपन सासुर मे सिद्ध करैत अछि। सौंदर्यक प्रति दलित मोनक ई उदारता ताकब किरणेजीक बस मे छल। सौंदर्यक यैह उदात्तीकरण किरणजी कें संपूर्ण भारतीय भाखा साहित्य मे गरिमामय स्थान दैत अछि।
एहन कतेक रास कथाक संग किरणजी अपन भाखा साहित्य मे उपस्थित छथि। सोलकन्हि समाज आ स्त्री मोनक हुनक कथाक व्याख्या मैथिली आलोचना मे कोन तरहें भेल अछि, हमरा नहि बूझल, मुदा अखन आलोचनाक एक टा पोथी कर्मधारय मे हुनका हुनका तरहें बुझबाक जरूरी चेष्टा भेल अछि।
कतेको बेर हमरा ताज्जुब होइत अछि जे मैथिली साहित्य मे दलित पक्षक विपुल विवरण किएक नहि अछि। एकाध टा प्रसंग छोडि़ दिय' तं किए एक टा किरणे जी हमरा सभ कें भेटैत छथि- जखन कि मिथिला मे दलित एकजुटता आ समाजक मुख्यधारा मे अयबाक चेष्टाक विवरण हमरा सभ कें ऐतिहासिक दस्तावेज मे भेटैत अछि? मिथिला क्षेत्रक विद्वान प्रसन्न कुमार चौधरी आ पत्रकार श्रीकांतक पोथी 'स्वर्ग पर धावा'क पन्ना उनटबैत हम देखलहुं जे हिंदू महासभाक एक टा अपील पर 1928 के लगचिआएल सीतामढ़ी मे हिंदू सभाक एक टा छोट जमात किछु अछूत कें मंदिर मे प्रवेश करौलक। 1936 मे तिरहुत प्रमंडल मे मुसहर समुदायक किछु लोक सभ कतेको उन्नयन सभा आयोजित कयलनि। दरभंगा जिलाक समस्तीपुर अनुमंडल मे हरसिंहपुर नील फैक्टरीक मुसहर मजदूर सभ मजदूरी मे बृद्धिक मांग केलक। मिल मालिक ओकरा सभक मांग मानियो लेलक। मुदा किरण जी आ कुमार गंगानंद सिंह (शिवशंकर श्रीनिवासजी हमरा सूचना देलनि जे कुमार गंगानंद सिंह एहि घटनाक उपयोग अपन एक टा एकांकी मे केने छथि) कें अपवाद छोडि़ दी, तं ओहि कालक मैथिली भाखा मे छोटका लोकक ई मांग मानबा सं इनकार क' देलनि। ई इनकार अखनो जारी अछि। एहि सं साफ होइत अछि जे मैथिली साहित्यकार लोकनिक लोकतंत्र कतेक संकीर्ण अछि।
किरणजीक मात्र कथे टा मे समाजक बहुसंख्यक विपक्षक आवाज अथवा रचना प्रक्रिया मे जनतांत्रिक आग्रह नहि भेटैत अछि, किरणजीक कवितो सभ परंपरा आ पुरान समाजक प्रति प्रश्नाकुलता सं भरल अछि। कथा मे हमसभ काल्पनिक पात्र सभक माध्यमें अपन पक्ष राखि सकैत छी, मुदा कविता मे यैह पक्ष रखबाक लेल ऐतिहासिक पौराणिक सामाजिक तथ्य सभक मुखर प्रयोगक बेस गुंजाइश रहैछ। किरणजी एकरा नीक जकां साधलनि। मोहन भारद्वाजजी हमरा किरणजीक एकटा कविता सुनौने रहथि। कविता युवक लोकनि कें संबोधित अछि। किछु पांती अछि-
विश्व के थर्रा रहल अछि, एक जर्मनकेर सिपाही
हस्तगत अछि एक व्यक्तिक, आइ रोमक बादशाही
कर्मबल सं एक कुल्ली, ब्रिटिस केर साम्राज्य साजल
तही ब्रिटिसक दास नृपतिक हम रहै छी पाछू लागल
ई कविता 1939 मे लिखल गेल। तखन हमसभ गुलाम रही। अंगरेज सभक खिलाफ आंदोलन अपन अंतिम चरण मे रहय। द्वितीय विश्वयुद्धक आशंका फरिच्छ रहितो आजादी एक टा सपने रहए। छोट रैय्यत आ हुनका आगू पाछू लागल रह'बला प्रशस्ति गायक लोकनिक लहलहाइत फसील कें ई नहि कतहु सं नहि लागैत छल जे आजादी भेटत। ओ मानि क' चलि रहल छलाह जे अंगरेज सभक राज रहत आ हमरा सभक आजादी लेल चलि रहल आंदोलनक आगि मे अपन अपन घी तं किन्नहु नहि खसेबाक अछि। यैह स्थिति कें किरणजी अपन एहि कविता मे धिक्कारने छथि। जर्मनी प्रसंग दुवारे ई कविता इतिहास दृष्टिक मामिला मे कमजोर रहितो जातीय अस्मिताक कारणें अति महत्वपूर्ण भ' गेल अछि।
पौराणिक कथा सभ मे सामंती ईश्वरक सत्ता कें सेहो किरणजी अपना कविता सभ मे चुनौती देने छथि। 1955 मे लिखल सतयुग कविता मे ओ कहै छथि-
सहि ने सकै छल आनक जे उत्कर्ष
मनुज तपस्या नाशि मनबै छल जे हर्ष
अपन देश मे
अपनो योग
अन्नो टा उपजा न सकै छल
घी मधु पान मखान हेतुएं
जीभ न जकर सिहाइत रहै छल
कामी अकरी पर शोषणरत
से कहबै छल देव
विश्वक भाग्य विधाता!
पांचाली प्रसंग सं ल' क' कुरुक्षेत्र मे अर्जुनक कृत्यक मानवीय व्याख्या आ माटिक महादेवक प्रतिएं व्यंग्योक्ति किरणजीक रचना मे काव्यमय गरिमाक संगे आयल अछि। पौराणिकताक प्रतिएं एहि तरहक आलोचकीय दृष्टि किरण जीक खासियत रहनि। एतबे नहि, ओ मिथिलाक बसंत पर सेहो कविता लिखलनि आ प्रकृतिगामी कवि लोकनि कें अपन ठेठ प्रगतिकामी अंदाज मे चुनौती सेहो देलनि।
कहलनि जे जखन,
प्रकृति सुंदरिक अंग अंग केर सुषमा वैभव अछि सूखल
तखन,
के बताह कवि भांग पीबि स्वागत बसंत अछि गाबि रहल?
'की गाउ' मे किरणजी कहैत छथि,
पाखंडपनी ओ रूढ़िवाद कुल वैभव केर मिथ्याभिमान
जरि हैत जखन ई बसुंधरा सबतरि वासोचित समान
गैब तखन हम मेघराग धधरा सं झहरत सलिल धार
कोइला बनि जायत शस्य श्याम संतप्त धरा सुंदर विहार
समयक प्रतिनिधि समयानुकूल मधुभाषी कोकिल तखन बनब
मंजुल मातृमही मिथिला मे घर घर तिरहुत गान करब
हमरा जतेक बुझबा मे अबैत अछि, ओहि सीमा मे किरणजीक साहित्य हमरा मिथिला के एक टा पैघ सांस्कृतिक भूगोलक साहित्य बुझबा मे अबैत अछि। आ कोनो भाखा साहित्य कें यैह आग्रह आगू ल' जा सकैत अछि।
किरणजी हमरा लेल अनचिन्हार छलाह। नाम आ ओहि नाम मे निहित मर्म कें बूझब, दुनू फराक स्थिति थिक। किरणजी एक टा आंदोलनकारी छलाह अथवा यैह जे जाहि विद्यापति समारोहक मादें हमरा सभक सर्वश्रेष्ठ स्मृति अछि, ओकर नींव किरणेजी रखने रहथि- आदि इत्यादि वस्तुनिष्ठ जानकारी सभ। किरणजीक महत्व एहू सं बेसी भ' सकैछ अथवा ओ जाहि तरहक भाखा आ समाजक कल्पना कयलनि, ओकरा बुझबाक चेष्टाक संगे हम कहियो सक्रिय नहि रहलहुं। ई ओहि युवकक स्वीकारोक्ति अछि, जे अपन भाखा आ ओकर रचनाकार सभ कें ओतबो नहि जनैत अछि, जतबा ओकरा अपना कें समृद्ध करबा लेल आ भाखाक प्रति अपन अनुराग, अपन ललक कें विश्वसनीय बनेबा लेल जनबाक चाही। यैह स्थिति लगभग ओहि सभ युवा रचनाकार सभक थिक, जे एक टा हल्लागुल्ला आ प्रलापक संगे साहित्य मे सक्रिय छथि। हुनका सभ कें एहि सं कोनो मतलब नहि जे हुनक विरासत की छनि! अपना समय कें अपन रचनाक माध्यमें बोकरब सं पहिने ओहि विरासत कें चीन्हब जानब कतेक जरूरी थिक!
रचना पुरान समाज मे एक टा नब समाजक अनुसंधान थिक। पुरान समाज जेना होइत अछि, हमरा सोझां मे होइत अछि। ओकर यथार्थ अथवा ओकर फंतासीक विवरण आ ओकर व्याख्ये मे, बुझू नब समाजक नींव पड़ैत अछि। विरासत के चीन्हब अहू दुआरे जरूरी अछि, किएक तं एहि सं बुझबा मे अबैछ जे पुरान समाजक व्याख्या कोन कोन तरहें भेल अछि। मैथिली मे हमर सभक पीढ़ीक आरंभ जाहि तरहें भेल अछि- ओ विरासत सं विलगावक संग भेल आरंभ अछि। एकर एकटा खास कारण थिक। हमर सभक पूरा दौर महत्वाकांक्षाक दौर थिक। अर्थशास्त्र एकरे बजारक काल कहैत छै। बजार हमरा सभक महत्वाकांक्षा कें कम श्रम सं अर्जित सफलता सं जोड़ैत अछि। आ विरासत कें चीन्हब तं श्रमसाध्य कार्यव्यापार थिक! एकरे सं बचबा लेल हमरा सभ अपन अपन एकपेरिया ताकने घुरैत छी आ एक टा संकीर्ण, कंजूस आ अर्थहीन रचनाकार मे बदलि जाइत छी।
इतिहासक हजार हजार खाम्ह होइत अछि। सभ टा खाम्ह तं हमरा सभक विरासत नहि भ' सकैछ! हमरा सभक बहुत रास रचनाकार अपन साहित्यक माध्यमें मनोरंजन, पांडित्य, आत्मश्लाघाक प्रचारक संगहि विशिष्टक वंदना करैत रहलाह अछि, ओ हमर विरासत किन्नहु नहि भ' सकैत छथि। मुदा बहुत रास नवागंतुकक लेल भइयो सकैत छथि! तें हम सभ अपन अपन विरासत चुनैत छी।
मोहन भारद्वाजजी आ अशोकजी हमरा किरणजीक साहित्य उपलब्ध करौलनि। नब लोकक लेल मैथिलीक दुर्गम दुर्लभ साहित्य कें ताकब हेरब सेहो तं एक टा दुर्गम दुर्लभ कार्य थिक! अस्तु, हम किरणजी कें मनोयोगपूर्वक पढ़लहुं आ पढ़बा काल एहि बात पर चकित होइत रहलहुं जे किरणजी सचेत रूप सं एहेन पात्र सभक कथा लिखलनि, जिनकर जगह हमरा सभक सवर्ण समाजक मोनक सीमान सं बहार अछि। हम ओहि सोलकन्हि समाजक गप कहि रहल छी, जे आइ काल्हि भारतीय साहित्य आ राजनीतिक केंद्र मे अछि। मुदा महत्वपूर्ण ई जे किरणजीक साहित्य सोलकन्हि समाजक उपस्थिति ठीक तखने अछि] जखन आन आन भारतीय भाखा साहित्य मे सेहो दलित साहित्यक जोर अछि। तें ई नहि कहल जा सकैछ जे ओ आयातित संदर्भक संगे दलित जीवनक साहित्य रचलनि।
अजादीक बाद- सत्तरि आ नब्बेक दू दशकक भारतीय साहित्य मे सोलकन्हि समाजक वकालति देखबा मे अबैत अछि। खास क´ क´ मराठी साहित्य मे। मराठी मे एक स´ एक दलित साहित्य रचल गेल। चाहे ओ अछूत हो, जूठन हो, छोरा कोल्हाटी का हो, वा अक्करमाशी हो। मुदा महाराष्ट्रक स्थिति भिन्न छल। मराठी भाषी लेखक सभ कें रस्ता देखौलक हुनका जग्गह जमीन पर चलि रहल दलित आंदोलन सभ। मैथिली साहित्य आ समाज मे जखन हम अपन नजरि गाड़ैत छी, तं देखबा मे अबैछ जे सोलकन्हि समाजक जुटान- सोलकन्हि समाजक स्वर (विद्रोह नहि) बहुत क्षीण अवस्था मे कतहु कतहु अछि। ने कोनो़ पैघ आ हिंसक दमन आ ने कोनो कारगर प्रतिकार। विधानसभा आ संसद सभ मे ओहि थोड़ बहुत आबादी बला सवर्ण समाज सं समग्र मिथिलाक प्रतिनिधि बनैत रहलाह, जे छोटका लोक कें अपना भाखा समाजक हिस्सा कहियो नहि बन´ देलखिन। व्याकरणक एक टा सीमारेखा, डरीर पाड़ि देलखिन आ भाखा कें ओकरा भीतर धकेल क´ लोक सभ सं दूर क´ देलखिन। किरणजीक साहित्य यैह व्याकरण आ सीमा रेखाक निषेधक साहित्य थिक।
एतबे नहि- सामाजिक ताना बाना मे अंतिम आदमीक पहिल कथा कह´ बला रचनाकार किरणजी भेलाह- ओना हमरा शिवशंकर श्रीनिवास एहि सूचना सं समृद्ध कएलनि जे कुमार गंगानंद सिंह अपन एकांकी 'जीवन संघर्ष' आ कथा 'बिहाड़ि' मे दलित पक्षक विरल कथा कहने छथि। किरणजी दलित पक्षक सामाजिक रचनाकार तं छलाहे, दलित मोनक विवरण सेहो एतेक संवेदनाक संग प्रस्तुत करैत छलाह जे हुनक संपूर्ण कथा साहित्य मे सोलकन्हिक उपस्थिति बरजोरी नहि लगैछ। सोलकन्हि कें सेहो मोन होइ छै, ओकरो मोन कें ठेस लगै छै, ओकरो मोन नेह रखैत छै आ ओकरो मोन मे संबंधक संवेदना अपन उत्कर्षक संगे उपस्थित रहै छै- जे मेहनतिक चक्का मे हरदम फंसल रहैत छै आ जकरा बहार निकालबाक अवसरे नहि भेटै छै। सोचबाक, चिंता करबाक समय जकरा लग मे रहतै, वैह ने सोचि सोचि क' कानत, प्रतिक्रिया देत आ मोन कें पढ़ि सकत! हमरा सभक अभिजात समाज कें समये समय छनि, किएक तं हुनकर रोटी सोलकन्हि समाजक मेहनति सं बनैत अछि! अभिजातक मैथिली मे किरणजी छोटका लोकक लेल जगह बनौलनि आ हुनका समय मे ई एकटा बेस दुरूह काज छल।
किरणजीक सभ सं चर्चित कथा छनि 'मधुरमनि'। ई कथा की थिक? विकलांक पतिक जिनगीक गाड़ी खींचैत कामगार पत्नीक मोनक कथा। पति मोचन पूछैत अछि, 'भानस भेलै?' आ मधुरमनि तामस सं माहुर भ' जाइत अछि, 'हं! भनसे टा? नौ टा तीमन सचार लागल राखलए! काज ने धंधा, तीन रोटी बंधा! दरबज्जा पर बैसल बैसल बात गढ़ैत रहता- भानस भेलै? भानस भेलै?' मुदा जखन आन ओकरा उकसाब' चाहै छै, तं मधुरमनिक मोन मोचनक प्रति बेस मुलायम भ' जाइत छै, 'से किऐ कहै छथिन ई! ओ भीख मांगत तं हम हाथी सनक देह राखि क' की करब! ओ हमरा कमा क' खुअबैत से बड़ बढ़ियां आ ओकर हाथ पएर भगमान हरि लेलखिन तं भीख मांगत? ओकरा सन लूरि ककरा छै? पटिया उहे बीनैए! डाली, पथिया, ढाढ़ ककरा होइ छै ओकर सनक? अपने कमाइ खाइए ने तं आनक कमाइ? पिट्ठा पहलमान ल' क' हम की करब, जे भरि दिन डेंगबिते रहत। हमरा तं एक टा कथो ने कहियो कहइए। उहे अछि तें हमरा सन मुंहजोरिक बास भ' सकल।'
ई कथा एक टा एहन पात्रक कथा थिक, जे दलितो अछि, अपना जीवनक आधार सेहो अपने अछि आ ओ पुरान पारंपरिक समाजक ओहि चलन कें सेहो कोसै अछि, जे स्त्री सभ कें पुरुखक बादक पांती मे राखैए। मुदा ई सभ टा विमर्श कथा मे सहज रूप सं आएल अछि। कतहु सं नइं लागत जे पहिने किरणजी कथाक एजेंडा तैयार केने होथि आ तखन कथा लिखने होथि। खास बात ई जे हुनक पात्रक बोली बानी मे लोक मोहाविराक चाशनी घोरल रहै अछि। जेना मधुरमनिक तमसाइत ई कहब जे काज ने धंधा, तीन रोटी बंधा! एहि सं ई सिद्ध होइत अछि जे किरणजी अपन समाज, अपना भाखाक सरोकार सं कते प्रवाहमय ढंग सं संपृक्त छलाह।
एक टा आर खास बात- किरणजीक साहित्य मे अपना समयक दलित यथार्थ मौजूद अछि। मिथिला मे सवर्ण सोलकिन्हि संघर्ष ओतेक तिक्त नहि रहलै। दुनू एक दोसर पर आश्रित अछि। सोलकन्हि समाज सवर्ण लोकनिक अन्न पानि पर आश्रित, तं सवर्ण अपन संस्कार अनुष्ठान मे सोलकन्हि समाज पर आश्रित। तें मैथिली कथा मे जत´ कतहु सोलकन्हि समाज आ पात्रक विवरण आएल अछि, एहि संबंध आश्रयक सीमा मे आएल अछि। किरणजीक कोनो पात्रक प्रतिरोध कहियो हिंसक रूप सं मुखर नहि भेल। हिंसा तं एकतरफा रहै। इक्का दुक्का कोनो कोनो गाम मे छोट छीन झंझटि पर ब्राह्मण कैथ सोलकन्हिक संगे जूतम पैजार करय, मुदा ओकर सांस्कृतिक विवरण मे एकर पूर्ण ध्यान राखल गेल जे ई पूरा समाजक यथार्थक रूप मे नहि सामने हो। मुदा मिथिला मे शांतिपूर्वक दमनक प्रतिरोध मे जनमल हिंसा सोलकन्हि मोनक एक टा यथार्थ अबस्स रहल हैत, तकर अनुमान लगाओल जा सकैछ।
जेना एक टा कथा अछि 'चनरा'। एक टा पढ़ल लिखल अभिजात युवक कें ओ अपन जीवन संदर्भ सं अर्जित विचार वैभवक आगां बौना बना दैत अछि। 'अभिनव उत्तरा' सेहो एकटा सोलकन्हि स्त्रीक कथा अछि, जकरा लग (किरणजीक मुताबिक) गलती सं सवर्ण समाज सन दपदपाइत गोराइ आबि जाइत छै। जखन ओ पहिल बेर सासुर अबैत अछि, तं ककरो उत्साह नहि, प्रसन्नता नहि जे एक टा सुन्नर स्त्री घर मे आयल अछि। एकर उनटा एकर ग्लानि होइत छै जे एक टा सुन्नर स्त्रीक जीवन एहि घर मे व्यर्थ चलि जेतै। मुदा जं ओ सुन्नर स्त्री सेहो श्रम आ प्रतिबद्धताक पृष्ठभूमि सं अबैत अछि, तें ओ अपना भीतरक सुंदरता कें सेहो अपन सासुर मे सिद्ध करैत अछि। सौंदर्यक प्रति दलित मोनक ई उदारता ताकब किरणेजीक बस मे छल। सौंदर्यक यैह उदात्तीकरण किरणजी कें संपूर्ण भारतीय भाखा साहित्य मे गरिमामय स्थान दैत अछि।
एहन कतेक रास कथाक संग किरणजी अपन भाखा साहित्य मे उपस्थित छथि। सोलकन्हि समाज आ स्त्री मोनक हुनक कथाक व्याख्या मैथिली आलोचना मे कोन तरहें भेल अछि, हमरा नहि बूझल, मुदा अखन आलोचनाक एक टा पोथी कर्मधारय मे हुनका हुनका तरहें बुझबाक जरूरी चेष्टा भेल अछि।
कतेको बेर हमरा ताज्जुब होइत अछि जे मैथिली साहित्य मे दलित पक्षक विपुल विवरण किएक नहि अछि। एकाध टा प्रसंग छोडि़ दिय' तं किए एक टा किरणे जी हमरा सभ कें भेटैत छथि- जखन कि मिथिला मे दलित एकजुटता आ समाजक मुख्यधारा मे अयबाक चेष्टाक विवरण हमरा सभ कें ऐतिहासिक दस्तावेज मे भेटैत अछि? मिथिला क्षेत्रक विद्वान प्रसन्न कुमार चौधरी आ पत्रकार श्रीकांतक पोथी 'स्वर्ग पर धावा'क पन्ना उनटबैत हम देखलहुं जे हिंदू महासभाक एक टा अपील पर 1928 के लगचिआएल सीतामढ़ी मे हिंदू सभाक एक टा छोट जमात किछु अछूत कें मंदिर मे प्रवेश करौलक। 1936 मे तिरहुत प्रमंडल मे मुसहर समुदायक किछु लोक सभ कतेको उन्नयन सभा आयोजित कयलनि। दरभंगा जिलाक समस्तीपुर अनुमंडल मे हरसिंहपुर नील फैक्टरीक मुसहर मजदूर सभ मजदूरी मे बृद्धिक मांग केलक। मिल मालिक ओकरा सभक मांग मानियो लेलक। मुदा किरण जी आ कुमार गंगानंद सिंह (शिवशंकर श्रीनिवासजी हमरा सूचना देलनि जे कुमार गंगानंद सिंह एहि घटनाक उपयोग अपन एक टा एकांकी मे केने छथि) कें अपवाद छोडि़ दी, तं ओहि कालक मैथिली भाखा मे छोटका लोकक ई मांग मानबा सं इनकार क' देलनि। ई इनकार अखनो जारी अछि। एहि सं साफ होइत अछि जे मैथिली साहित्यकार लोकनिक लोकतंत्र कतेक संकीर्ण अछि।
किरणजीक मात्र कथे टा मे समाजक बहुसंख्यक विपक्षक आवाज अथवा रचना प्रक्रिया मे जनतांत्रिक आग्रह नहि भेटैत अछि, किरणजीक कवितो सभ परंपरा आ पुरान समाजक प्रति प्रश्नाकुलता सं भरल अछि। कथा मे हमसभ काल्पनिक पात्र सभक माध्यमें अपन पक्ष राखि सकैत छी, मुदा कविता मे यैह पक्ष रखबाक लेल ऐतिहासिक पौराणिक सामाजिक तथ्य सभक मुखर प्रयोगक बेस गुंजाइश रहैछ। किरणजी एकरा नीक जकां साधलनि। मोहन भारद्वाजजी हमरा किरणजीक एकटा कविता सुनौने रहथि। कविता युवक लोकनि कें संबोधित अछि। किछु पांती अछि-
विश्व के थर्रा रहल अछि, एक जर्मनकेर सिपाही
हस्तगत अछि एक व्यक्तिक, आइ रोमक बादशाही
कर्मबल सं एक कुल्ली, ब्रिटिस केर साम्राज्य साजल
तही ब्रिटिसक दास नृपतिक हम रहै छी पाछू लागल
ई कविता 1939 मे लिखल गेल। तखन हमसभ गुलाम रही। अंगरेज सभक खिलाफ आंदोलन अपन अंतिम चरण मे रहय। द्वितीय विश्वयुद्धक आशंका फरिच्छ रहितो आजादी एक टा सपने रहए। छोट रैय्यत आ हुनका आगू पाछू लागल रह'बला प्रशस्ति गायक लोकनिक लहलहाइत फसील कें ई नहि कतहु सं नहि लागैत छल जे आजादी भेटत। ओ मानि क' चलि रहल छलाह जे अंगरेज सभक राज रहत आ हमरा सभक आजादी लेल चलि रहल आंदोलनक आगि मे अपन अपन घी तं किन्नहु नहि खसेबाक अछि। यैह स्थिति कें किरणजी अपन एहि कविता मे धिक्कारने छथि। जर्मनी प्रसंग दुवारे ई कविता इतिहास दृष्टिक मामिला मे कमजोर रहितो जातीय अस्मिताक कारणें अति महत्वपूर्ण भ' गेल अछि।
पौराणिक कथा सभ मे सामंती ईश्वरक सत्ता कें सेहो किरणजी अपना कविता सभ मे चुनौती देने छथि। 1955 मे लिखल सतयुग कविता मे ओ कहै छथि-
सहि ने सकै छल आनक जे उत्कर्ष
मनुज तपस्या नाशि मनबै छल जे हर्ष
अपन देश मे
अपनो योग
अन्नो टा उपजा न सकै छल
घी मधु पान मखान हेतुएं
जीभ न जकर सिहाइत रहै छल
कामी अकरी पर शोषणरत
से कहबै छल देव
विश्वक भाग्य विधाता!
पांचाली प्रसंग सं ल' क' कुरुक्षेत्र मे अर्जुनक कृत्यक मानवीय व्याख्या आ माटिक महादेवक प्रतिएं व्यंग्योक्ति किरणजीक रचना मे काव्यमय गरिमाक संगे आयल अछि। पौराणिकताक प्रतिएं एहि तरहक आलोचकीय दृष्टि किरण जीक खासियत रहनि। एतबे नहि, ओ मिथिलाक बसंत पर सेहो कविता लिखलनि आ प्रकृतिगामी कवि लोकनि कें अपन ठेठ प्रगतिकामी अंदाज मे चुनौती सेहो देलनि।
कहलनि जे जखन,
प्रकृति सुंदरिक अंग अंग केर सुषमा वैभव अछि सूखल
तखन,
के बताह कवि भांग पीबि स्वागत बसंत अछि गाबि रहल?
'की गाउ' मे किरणजी कहैत छथि,
पाखंडपनी ओ रूढ़िवाद कुल वैभव केर मिथ्याभिमान
जरि हैत जखन ई बसुंधरा सबतरि वासोचित समान
गैब तखन हम मेघराग धधरा सं झहरत सलिल धार
कोइला बनि जायत शस्य श्याम संतप्त धरा सुंदर विहार
समयक प्रतिनिधि समयानुकूल मधुभाषी कोकिल तखन बनब
मंजुल मातृमही मिथिला मे घर घर तिरहुत गान करब
हमरा जतेक बुझबा मे अबैत अछि, ओहि सीमा मे किरणजीक साहित्य हमरा मिथिला के एक टा पैघ सांस्कृतिक भूगोलक साहित्य बुझबा मे अबैत अछि। आ कोनो भाखा साहित्य कें यैह आग्रह आगू ल' जा सकैत अछि।
Posted by Avinash Das 7 comments:
Subscribe to: Posts (Atom)


text:
दरभंगा : ललित नारायण मिथिला विश्वविद्यालय पूर्वी क्षेत्र अंतर विश्वविद्यालय महिला कबड्डी क खिताब जीत लेलक। कामेश्वर नगर स्थित नागेन्द्र झा स्टेडियम मे भेल मुकाबला मे ललित नारायण मिथिला विश्वविद्यालय सबटा पूर्वानुमान कए झुठला पिछला विजेता पश्चिम बंगाल क वर्द्धमान विश्वविद्यालय कए 16 क मुकाबला मे 25 अंक स हरा कए खिताब अपन नाम क लेलक । नॉक आउट चरण मे शानदार प्रर्दशन क लीग स्टेज मे स्थान बनेनिहार मिथिला विश्वविद्यालय एहि ठाम सेहो ओहने प्रदर्शन केलक आ सबटा तीन मैच जीतकए छह अंक क साथ शीर्ष पर रहैत खिताब अपन नाम क लेलक। ओतहि एकटा अन्य मुकाबला मे काशी विद्यापीठ मगध विश्वविद्यालय कए 76 -10 स हरा कए चार अंक हासिल केलक आ उप विजेता बनि गेल। मिथिला विश्वविद्यालय क खिलाड़ी ग्रिमी कुमार कए प्रतियोगिता क बेस्ट परफार्मर घोषित कैल गेल।
– इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
बिहार के मुख्यमंत्री नीतीश कुमार जीक बात पर केंद्रीय वित्त मंत्री अरुण जेटली जी अपन मुहर लगा देलखिन्ह। पूर्व प्रधानमंत्री अटल बिहारी वाजपेयी जीक जन्मदिन 25 दिसंबर के दिल्ली मे आयोजित अटल-मिथिला सम्मान कार्यक्रम मे जेटली जी कहलखिन्ह जे दरभंगा मे एयरपोर्ट बनाबय
मिथिला बिन बिहार आ बिहार बिन देशक विकास संभव नहि- नीतीश
जेना बिहारक विकास बिना देशक विकास संभव नहि अछि, तेहिना मिथिलाक विकास बिना बिहारक विकास संभव नहि अछि। ई कहनाय छलन्हि बिहार के मुख्यमंत्री नीतीश कुमार जीक। नई दिल्ली के तालकटोरा इंडोर स्टेडियम मे अखिल भारतीय मिथिला संघक स्वर्ण जयंती कार्यक्रम मे
दिल्ली के तालकटोरा स्टेडियम मे 24 दिसंबर के मिथिला संघक स्वर्ण जयंती समारोह
अखिल भारतीय मिथिला संघ 24 दिसंबर के दिल्ली के तालकटोरा स्टेडियम मे अपन स्वर्ण जयंती समारोह मनाबय जा रहल अछि. एहि अवसर पर गीत-नाद आ संगीतक कार्यक्रम सेहो होएत. कार्यक्रय के पैघ स्तर पर होए के कारण एकरा स्टेडियम मे कराएल
दिल्ली प्रेस क्लब मे मिथिला महोत्सव
दिल्ली के प्रेस क्लब मे शनिदिन तेसर मिथिला महोत्सव केर आयोजन भेल. मैथिली गीतनाद, झिझिया आओर मैथिली नृत्य नाटिका पर लोक सभ झूमि उठलाह। एहि कार्यक्रम के आयोजन मैथिली पत्रकार ग्रुप के तरफ सं मैथिली भोजपुरी अकादमी आओर
प्रद्युमन के नाम पर सुरक्षा गाइडलाइन बनाबय पर विचार- प्रकाश जावड़ेकर
मिथिलाक नेना प्रद्युमन के हरियाणा मे गुरुग्राम के रेयान स्कूल मे भेल हत्या सं मिथिलाक संग पूरा देश सन्न अछि. एहि हत्या सं केंद्र सरकार सेहो विचलित अछि. केंद्र सरकार आब स्कूल मे सुरक्षा आओर संरक्षा लेल कड़ा नियम लागू करय जा रहल अछि. एहि बातक भरोस केंद्रीय मानव संसाधन विकास मंत्री प्रकाश जावड़ेकर जी
सीएम नीतीश के नाम मनियारी पंचायत केर मुखिया के पत्र
दरभंगा जिला के बहादुरपुर प्रखंड के मनियारी पंचायत के मुखिया छथीह शकुंतला काजमी जी. मनियारी पंचायत के लोक के लेल ई सौभाग्य केर बात छैनि जे शकुंतला काजमी जी जैसन कर्मठ नेता हुनकर सभ के मुखिया छथीह. शकुंतला जी पहिने दिल्ली मे लोक कल्याण के काज मे लागल छलीह. गरीब-गुरबा के दुख-दर्द
रिव्यू: एप्सन एल 485 ऑल इन वन इंक टैंक प्रिंटर
एप्सन एल 485 एकटा कॉम्पैक्ट, मल्टी फंक्शन ऑल इन वन प्रिंटर अछि। ई अहांके काफी कम खर्च मे मोबाइल ऐप के संग वाई-फाई आओर वाई-फाई डायरेक्ट केर सुविधा प्रदान करैत अछि। एहि प्रिंटर सं अहां अपन घर या ऑफिस, कतहुं बैसल-बैसल प्रिंट लs सकैत छी। एहिमे एकटा
कुंद नहि होबाक चाही रचनाधर्मिता केर धार- रविन्द्र नाथ ठाकुर
मैथिली भाषा आओर साहित्य के बचैबाक अछि तं हार नञि मानु, लिखैत रहुं, साहित्य सृजन करैत रहुं. भाषा तं तखने बांचत जखन लगातार रचना होएत रहत. काल्हि अगर अहां के कोई पूछि देलक जे मैथिली साहित्य मे कतेक रचना भेल अछि... आओर जखन अहां शान सं कहबै जे 20 हजार आ फेर 50 हज़ार तं पूछय वाला के खुद अंदाज़ लगि जएतन्हि जे मैथिली साहित्य कतेक समृद्ध अछि.
ई उद्गार छलन्हि मैथिली साहित्य के लिविंग लीजेंड
ई उद्गार छलन्हि मैथिली साहित्य के लिविंग लीजेंड
हकार...दिल्ली मे रविदिन मैथिली साहित्य महासभाक कार्यक्रम
दिल्ली के कंस्टीट्यूशन क्लब मे रवि दिन 21 फरवरी के तीन बजे सं सांझ छह बजे तक मैथिली साहित्य महासभा के ओर सं मैथिली साहित्यक वर्तमान परिदृश्य पर संगोष्ठी के आयोजन कएल गेल अछि.
कंस्टीट्यूशन क्लब, रफी मार्ग पर पटेल चौक आ केंद्रीय सचिवालय मेट्रो स्टेशन के पास अछि एहि लेल अहां सभ के आबय मे कोनो परेशानी सेहो नञि होएत.
संयुक्त राष्ट्र संघ के तरफ सं 21 फरवरी के अंतर्राष्ट्रीय मातृभाषा दिवस घोषित करला के
कंस्टीट्यूशन क्लब, रफी मार्ग पर पटेल चौक आ केंद्रीय सचिवालय मेट्रो स्टेशन के पास अछि एहि लेल अहां सभ के आबय मे कोनो परेशानी सेहो नञि होएत.
संयुक्त राष्ट्र संघ के तरफ सं 21 फरवरी के अंतर्राष्ट्रीय मातृभाषा दिवस घोषित करला के
इनसाइट इंडिया न्यूज चैनल के चाही पत्रकार
अगर अहां न्यूज चैनल मे जॉब करय चाहय छी तं अहां लेल ई बड़ नीक मौका अछि. नोएडा सं एकटा नवका न्यूज चैनल शुरू होबय जा रहल अछि.
इनसाइट इंडिया नामक ई नवका चैनल उत्तर प्रदेश आओर उत्तराखंड पर केंद्रित रहत. एक तरहे कहि सकय छी ई रीजनल न्यूज चैनल अछि. मुदा दिल्ली-एनसीआर मे ऑफिस रहय के
इनसाइट इंडिया नामक ई नवका चैनल उत्तर प्रदेश आओर उत्तराखंड पर केंद्रित रहत. एक तरहे कहि सकय छी ई रीजनल न्यूज चैनल अछि. मुदा दिल्ली-एनसीआर मे ऑफिस रहय के
जनसत्ता के चाही पत्रकार
Indian Express Group के हिंदी अखबार जनसत्ता के नोएडा मे पत्रकार के जरूरत अछि. इंडियन एक्सप्रेस आओर जनसत्ता देश के सभसं सम्मानित अखबार मे सं एक अछि.
देशभर के पत्रकार सभ के ई अरमान रहैत अछि जे एहि ग्रुप सं जुड़ि कs पत्रकारिता करि. एहि हिसाब सं अहां सभ के लेल ई बड़ नीक मौका अछि.
देशभर के पत्रकार सभ के ई अरमान रहैत अछि जे एहि ग्रुप सं जुड़ि कs पत्रकारिता करि. एहि हिसाब सं अहां सभ के लेल ई बड़ नीक मौका अछि.
एबीपी न्यूज वेबसाइट के चाही असिस्टेंट प्रोड्यूसर आओर प्रोड्यूसर
एबीपी न्यूज के अपन वेबसाइट लेल असिस्टेंट प्रोड्यूसर आओर प्रोड्यूसर के जरूरत अछि. एबीपी न्यूज चैनल हिंदी न्यूज दर्शक के बीच अपन नीक स्थान बना चुकल अछि आओर काज करय लेल ई अहां लेल नीक रहत.
एबीपी न्यूज चैनल के ऑफिस नोएडा मे अछि और वेबसाइट के काज सेहो
एबीपी न्यूज चैनल के ऑफिस नोएडा मे अछि और वेबसाइट के काज सेहो
जागरण मे भारी वेकैंसी- चाही पत्रकार
दुनिया मे सभ सं बेसि पढ़य जाय वाला अखबार दैनिक जागरण के नोएडा आओर दोसर ठाम पत्रकार के जरूरत अछि.
अगर अहां जागरण ग्रुप सं जुड़य चाहय छी तं बड़ नीक मौका अछि. जल्दी सं अपन बॉयोडाटा एकरा पठा दिऔ.
जागरण के रिपोर्टर आओर सब एडिटर्स लेल
अगर अहां जागरण ग्रुप सं जुड़य चाहय छी तं बड़ नीक मौका अछि. जल्दी सं अपन बॉयोडाटा एकरा पठा दिऔ.
जागरण के रिपोर्टर आओर सब एडिटर्स लेल
डीडी न्यूज़ के चाही कैमरामैन
अगर अहां कैमरा करय छी आओर एहि लेल अहांके पास डिग्री-डिप्लोमा सेहो अछि तं डीडी न्यूज मे काज करय लेल नीक मौका अछि.
डीडी न्यूज के दिल्ली मे 10टा कैमरामैन के जरूरत
डीडी न्यूज के दिल्ली मे 10टा कैमरामैन के जरूरत
टाइम्स ऑफ इंडिया के पत्रकार के जरूरत
अंग्रेजी अखबार टाइम्स ऑफ इंडिया मे जॉब करय लेल नीक मौका अछि. टाइम्स ऑफ इंडिया के दिल्ली, नोएडा आओर गुड़गांव लेल पत्रकार के जरूरत अछि.
टाइम्स ऑफ इंडिया जैसन बड़का ग्रुप मे अगर अहां काज करय चाहय छी तं एहन मौका बेर-बेर नहि मिलत. अखबार के कॉपी एडिटर, सीनियर कॉपी एडिटर, कॉरेस्पोंडेंट, सीनियर कॉरेस्पोंडेंट आओर
टाइम्स ऑफ इंडिया जैसन बड़का ग्रुप मे अगर अहां काज करय चाहय छी तं एहन मौका बेर-बेर नहि मिलत. अखबार के कॉपी एडिटर, सीनियर कॉपी एडिटर, कॉरेस्पोंडेंट, सीनियर कॉरेस्पोंडेंट आओर
हिन्दुस्तान टाइम्स के चाही पत्रकार
हिन्दुस्तान टाइम्स अंग्रेजी अखबार के पत्रकार के जरूरत अछि. हिन्दुस्तान टाइम्स के अखबार आओर वेबसाइट के लेल दिल्ली मे पत्रकार चाही.
दिल्ली मे टाइम्स ऑफ इंडिया आओर हिन्दुस्तान टाइम्स सभसं पैघ अखबार मे अछि. दुनू मे नंबर एक लेल टक्कर चलैत रहैत अछि. अगर अहां एहि टॉप के अंग्रेजी अखबार संग काज करय
दिल्ली मे टाइम्स ऑफ इंडिया आओर हिन्दुस्तान टाइम्स सभसं पैघ अखबार मे अछि. दुनू मे नंबर एक लेल टक्कर चलैत रहैत अछि. अगर अहां एहि टॉप के अंग्रेजी अखबार संग काज करय
Subscribe to: Posts (Atom)


text:
आब नहिं सहल जाइत अछि... Aab nai sahal jaait achhi
कोसी के क्रोध सं... कोप सं...कहर सं चारु कात कोहराम मचल अछि. लोक के किछ नहिं फुराइत अछि जे ई कोन जन्म केर सजा मिलि रहल अछि ? ई कोन जन्म केर पाप अछि जकरा भुगैत रहल छी ? लोक सभ कोसी माता सं प्रार्थना कs रहल छथिन्ह जे बड़ भेल... आब नहिं सहल जाइत अछि. आब समेट लिअ अपन भांवर. आब आओर कतेक परीक्षा लेब ? आब आओर कि- कि देखायब ? आब नहिं देखल जाइत अछि... जे भेल ओकरा भूलि गलती माफ करु... कि मंदिर कि मस्जिद... सभ ठाम आब लोक के ऊपरे वाला पर आसरा बाचल बुझाएत अछि. सभ ठाम पूजा- अर्चना... नमाज... दुआ भ रहल अछि. सभ के जबान पर ईहे अछि जे हे ईश्वर... हे अल्लाह... कोनो गलती भेल होए तs ओकरा माफ करु
.
राहत... बचाव के लेल कतेक इंतजार कएल जाउ. अखनो कतेक एहन इलाका अछि जेहि ठाम कोनो मदद नहिं पहुंचल अछि. लोक गाछक पात खाय लेल विवश छथि. बेलक पात... शीशो के पात चबा रहल छथि आ बाढ़िक पानि पी रहल छथि. कएल कि जाए. जीअय ले तs किछ न किछ त खाय त जरूर पड़त. बाढ़ि मे आदमी... जानवर...मवेशी...जाति... धर्म... सभ केर फर्क मिटि गेल अछि. ओना त सभ बाढ़ि मे फंसल छथिन्ह मुदा हुनको बीच किछ भेला पर सभ जाति ... धर्म... रंग... रूप भूमि एक दोसरा के तरफ हाथ बढ़ा रहल छथिन्ह. जाहि ठाम ऊंच जगह पर शरण लेने छथिन्ह ओहि ठाम बीमार लोक के सेवा करय लेल सभ दौड़य छथिन्ह. सभ भेद मिटि गेल अछि. पहिने जकरा देखि मुंह घुमा लैत छलहुं आई ओकरा कंधा पर माथा घरि...ओकरा गला सं लगा भरोस दs रहल छी. एहने मेल मिलाप बाढ़ि खत्म भेला के बाद सेहो रहत त कतेक नीक होएत. ईश्वर से त ईहे प्रार्थना अछि जे लोक सभ मे जे मेल मिलाप... एक दोसर के दुख - दर्द बांटल लेल जे मानवता आई दिखि रहल अछि ओ आगां सेहो बनल रहय . मुदा हे ईश्वर सभस पहिने बाढ़ि मे फंसल सभ लोक के कष्ट के दूर करु... हुनका एहि विपत्ति सं सुरक्षित बाहर निकालु.
.
राहत... बचाव के लेल कतेक इंतजार कएल जाउ. अखनो कतेक एहन इलाका अछि जेहि ठाम कोनो मदद नहिं पहुंचल अछि. लोक गाछक पात खाय लेल विवश छथि. बेलक पात... शीशो के पात चबा रहल छथि आ बाढ़िक पानि पी रहल छथि. कएल कि जाए. जीअय ले तs किछ न किछ त खाय त जरूर पड़त. बाढ़ि मे आदमी... जानवर...मवेशी...जाति... धर्म... सभ केर फर्क मिटि गेल अछि. ओना त सभ बाढ़ि मे फंसल छथिन्ह मुदा हुनको बीच किछ भेला पर सभ जाति ... धर्म... रंग... रूप भूमि एक दोसरा के तरफ हाथ बढ़ा रहल छथिन्ह. जाहि ठाम ऊंच जगह पर शरण लेने छथिन्ह ओहि ठाम बीमार लोक के सेवा करय लेल सभ दौड़य छथिन्ह. सभ भेद मिटि गेल अछि. पहिने जकरा देखि मुंह घुमा लैत छलहुं आई ओकरा कंधा पर माथा घरि...ओकरा गला सं लगा भरोस दs रहल छी. एहने मेल मिलाप बाढ़ि खत्म भेला के बाद सेहो रहत त कतेक नीक होएत. ईश्वर से त ईहे प्रार्थना अछि जे लोक सभ मे जे मेल मिलाप... एक दोसर के दुख - दर्द बांटल लेल जे मानवता आई दिखि रहल अछि ओ आगां सेहो बनल रहय . मुदा हे ईश्वर सभस पहिने बाढ़ि मे फंसल सभ लोक के कष्ट के दूर करु... हुनका एहि विपत्ति सं सुरक्षित बाहर निकालु.
Subscribe to: Post Comments (Atom)


text:
काठमाडौं जिला
काठमाडौं जिल्ला (नेपालभाषामा:येँ जिल्ला) नेपालक राजधानी जिला छी । नेपाल अधिराज्यक मध्य पहाडी प्रदेशमा पूर्वमा साँगा भञ्ज्याङ, पश्चिममा वाडभञ्ज्याङ, उत्तरमा पाँचमाने भञ्ज्याङ आर दक्षिणमा फर्पिङ ४ भञ्ज्याङभित्र अवस्थित काठमाडौं उपत्यकाभित्र ३ जिला मधेय काठमाडौं एकटा छी । ई जिलाक पूर्वम भक्तपुर आर काभ्रेपलाञ्चोक, पश्चिममा धादिङ आर नुवाकोट, उत्तरम नुवाकोट आर सिन्धुपाल्चोक आर दक्षिणमा ललितपुर आर मकवानपुर जिला अवस्थित अछि ।
विषय सूचीसभ
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
महत्वपूर्ण स्थलसभ[सम्पादन करी]
किछ महत्वपूर्ण ठाम अहि प्रकार अछि
जिलागत निर्वाचन क्षेत्र अन्तर्गत काठमाडौं जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत काठमाडौं जिला कऽ नक्सा नीचा देल गेल अछि। [१]
स्रोतसभ[सम्पादन करी]
एहो सभ देखी[सम्पादन करी]
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.